Gradjevinari zajedno na tenderima – Nadlanu.com\nGradjevinari zajedno na tenderima\nObjavljeno 30. jan 2012. / 09:52:02\nBEOGRAD, 30. januara 2012. (Beta) – Gradjevinske firme iz Srbije i Slovenije nastupaće zajedno na tenderima u regionu i na drugim tržištima, a očekuje se da će prvi ugovoreni poslovi biti u zemljama Zaliva, izjavio je u ponedeljak kopredsednik konzorcijuma gradjevinara Srbije i Slovenije FENIKS i predsednik kompanije PSF "Farman" Branislav Grujić.\nBEOGRAD, 30. januara 2012. (Beta) – Gradjevinske firme iz Srbije i Slovenije nastupaće zajedno na tenderima u regionu i na drugim tržištima, a očekuje se da će prvi ugovoreni poslovi biti u zemljama Zaliva, izjavio je u ponedeljak kopredsednik konzorcijuma gradjevinara Srbije i Slovenije FENIKS i predsednik kompanije PSF „Farman“ Branislav Grujić.\n„Procenjuje se da će na teritoriji zalivskih zemalja u narednih pet godina investicije premašiti 700 milijardi dolara. To je šansa da domaći gradjevinari, koji su imali veliki ugled u svetu, udruženi sa slovenačkim, konkurišu za velike poslove i dobrom ponudom nadmaše konkurenciju“, rekao je Grujić agenciji Beta.\nU konzorcijumu je oko 40 srpskih i slovenčkih firmi koje zapošljavaju 30.000 ljudi i imaju godišnji obrt od četiri milijarde evra. Medju njima su is Srbije „Energoprojekt“, „Napred“, „Putevi Užice“, PSP „Farman“, „Gemaks“ i „Simo“, a iz Slovenije „Hidria“, „Gorenje“, „Helios“ i „Fragmat“.\nRukometaši se u Madrdidu bori za Olimpijske igre\nČikago pao u Majamiju


Skoro 300 učesnika na Međunarodnom muzičkom takmičenju „Fantast“\nTV Bečej • Zorana Ljubojev • 11. maj 2022. • 12:01 •\nTamara Krajtmar, direktorka ŠOMVO „Petar Konjović“ Bečej\nDeveto po redu Međunarodno muzičko takmičenje „Fantast“ biće održano u Bečeju od 16. do 22. maja.\nZbog pandemije korona virusa, učenici osnovnih muzičkih škola dve godine nisu bili u prilici da učestvuju na ovom takmičenju, koje će, od ove godine, zbog poznatih okolnosti biti održano u hotelu „Zlatna obala“, nadomak Tise.\nTakmičenje će se odvijati na pet instrumenata, koji se izučavaju u Školi za osnovno muzičko vaspitanje i obrazovanje „Petar Konjović“ u Bečeju, koja je inače organizator ovog događaja.\nOrganizatori za najuspešnije učesnike pripremaju specijalne nagrade, navodi Krajtmar ne želeći da otkriva o čemu je reč. Ona je dodala da će na takmičenju biti nagrađeni najmlađi učesnik, škola sa najvećim brojem đaka učesnika i najuspešniji nastavnik. Ipak, iako su priznanja vredna i važna, nisu uvek i najvažnija.\nU okviru Međunarodnog muzičkog takmičenja „Fantast“ u petak 20. maja biće održan i koncert klasične gitare sa početkom u 19 časova kada će se na sceni predstaviti nastavnice iz Banja Luke i Prijedora, Nataša Jokić i Sunčica Trkulja Šušnjar.\nInače ovogodišnji vizuelni identitet „Fantasta“ oslikao je poznati slikar Janoš Mesaroš, a plakat treba da dočara razigranost muzike koja će biti izvedena na takmičenju, zaključila je Krajtmar.\nBoris Lajner u Bečeju promovisao svoje dve knjige\nMeđunarodno muzičko takmičenje „Fantast“ okupilo muzičare iz osam zemalja\nKako sačuvati arheološko nasleđe?\n„Akvareli za predah“ izazvali oduševljenje bečejske publike\nIzvedena prva ovogodišnja premijera Dečjeg dramskog studija\nNarodna biblioteka Bečej organizuje onlajn prolećni kviz\nKnjiga Danila Kiša „Iz prepiske“ predstavljena u Bečeju\nKUK „Pero amatera“ raspisao konkurs „Zlatne niti zaljubljenih“\nBlizu 1.500 učesnika na „Keketanc-u” u Bečeju\n„Pretpostavljeni kraj sveta“ predstavljen u bečejskoj Biblioteci\nOko 230 folkloraša na Vaskršnjem dečijem koncertu\nBečejski srednjoškolci zainteresovani za recitovanje\nMKD „Petefi Šandor” domaćin međunarodnog dečijeg programa narodne muzike\nSutra uskršnji koncert Muzičkog centra „Bubamara“\nTakmičenje recitatora povodom Dana mađarske poezije\nUG „Da Vinči” izložilo svoja dela povodom 8. marta\nKUD „Đido“ domaćin godišnje skupštine Nacionalne sekcije CIOFF-a Srbije\nKUK „Pero amatera“ predstavio treće izdanje „Iz pera amatera“\nPrimenjena i umetnička keramika u Gradskom muzeju\nNa 64. Majskim igrama deset dečijih i omladinskih predstava\nBiblioteka organizuje razmenu knjiga sa građanima\n“Đidovci” pripremaju nove koreografije za “Bečej folk fest”\nNagrade najuspešnijim učesnicima prolećnog onlajn kviza\nBlizu 500 učesnika na Umetničkom takmičenju srednjoškolaca\nSve generacije Bečeja provele „Vikend u Japanu“\nŠareni repertoar na Međunarodnom susretu dečijih folklornih grupa\n„Bubamare“ nakon tri godine ponovo na sceni\nMultimedijalna izložba „Na veslu priča“ otvorena u Bečeju\nIzložba „Od kamena do kuršuma“ pred Bečejcima\nViše od 200 radova na likovnom konkursu cvećare „Enci” iz BPS


Gvardiola: On je najtalentovaniji igrač kojeg sam ikada trenirao\nGvardiola je pohvalio 19-godišnjeg reprezentativca Engleske i člana "građana".\n"Foden je najtalentovaniji igrač kojeg sam ikada vidio. Njegov problem je taj ga menadžer ne svrstava u startnu postavu. On zaslužuje sve minute, ali nije lako (izboriti se za njih) pored ostalih u konkurenciji. Nevjerovatno naporno radi i zna da sam tu da mu pomognem", rekao je Gvardiola.\nPep kaže da ne očekuje da njegov tim povuče velike poteze na "ljetnjoj pijaci".\n"Ne, neće ih biti puno. Sviđa mi se tim kakav imamo. Možda (bude nešto), ali tržište nije prijatno i tim je već veoma dobar. Možda ne dođe niko, možda dođe jedan (igrač), možda jedan i po...", ponovo se našalio Gvardiola.\n"Gledao sam snimke Jokohame i ovo će možda biti najteža utakmica za nas do sada, zbog njihovog stila igre. Siti i Jokohama imaju istu fudbalsku filozofiju. Drago mi je što smo u Japanu i nadam se da će navijači uživati u fudbalu", zaključio je proslavljeni Španac.\nNišta od odlaska u Juventus\nGvardiola ostaje u Mančester Sitiju\nPred meč sa Šalkeom


Konferencija za novinare Saveza za jednaka prava LGBTI osoba na Zapadnom Balkanu i u Turskoj - ERA\n19.10.2020. - 10:00, II sprat, Mala sala\nPredstavljanje mid-term izveštaja o dosadašnjoj primeni preporuka u okviru III ciklusa Univerzalnog periodičnog pregleda stanja ljudskih prava Ujedinjenih nacija (UPR) koje se odnose na LGBTI osobe u Republici Srbiji\nPoložaj LGBTI osoba u Srbiji i dalje nije adekvatno uređen u Republici Srbiji. Postojeći zakonski okvir i javne politike se neadekvatno primenjuju, a usvajanje nedostajućih pravnih normi koje bi unapredile njihov položaj se godinama odlaže.\nU okviru III ciklusa Univerzalnog periodičnog pregleda stanja ljudskih prava Ujedinjenih nacija (UPR) Srbija je početkom 2018. godine dobila 197 preporuka, od kojih se šest specifično odnose na LGBTI osobe. Svih šest preporuka podržane su od strane Republike Srbije, ali njihova implementacija se ne sprovodi.\nVuk Raičević, pravnik Beogradskog centra za ljudska prava i konsultant ERA\nAna Janković Jovanović, UN Tim za ljudska prava u Srbiji\nDragana Todorović, ko-direktorka ERA\nStefan Šparavalo, Da se zna! i član Upravnog odbora ERA\nERA - Savez za jednaka prava LGBTI osoba na Zapadnom Balkanu i u Turskoj (ERA) je sa šest svojih članica - organizacija iz Srbije izradila izveštaj o dosadašnjoj primeni ovih šest preporuka, koji želimo da vam predstavimo na konferenciji za medije.\nObezbeđen je prevod sa srpskog na engleski jezik.


Šta su nam sve političari obećali pred izbore u Beogradu - www.lobi-info.rs\nMarija K. 1. marta 2018., 19:01 3.2k Views\nAko je suditi po obećanjima koja pljušte na sve strane, Beograđanima će posle nedeljnih izbora, bez obzira ko na njima bude pobedio – svanuti.\nKandidati se prosto utrkuju u obećanjima koja planiraju da ispune već ove godine ili najkasnije do kraja njihovog eventualnog četvorogodišnjeg mandata.\nIzdvajamo najinteresantnija i najbombastičnija, kako od strane predstavnika sadašnje gradske vlasti, tako i od opozicije. Sačuvajte ih, pa za četiri godine vidimo da li će biti ispunjena …\nMetro već do 2022.\nSadašnja vlast najavljuje početak gradnje podzemne železnice 2020. godine. Obećano je da će se Beograđani metroom voziti već 2022. godine, i to prvom deonicom od Makiškog polja do Mirijeva.\nKanalizacija do 2025.\nProcenjuje se da je trećina Beograda bez kanalizacije. Još pre nekoliko godina, sadašnja vlast je najavila projekat po kojem u Beogradu 2025. neće biti kuće bez vodovodnog i kanalizacionog priključka.\nOvo je tema koja definitivno najviše muči stanovnike leve obale, ali i koja je najteža za realizaciju.\nBeograđani će se, ako se ostvare obećanja, do kraja ove godine voziti novim autobusima, elektrobusima, tramvajima. Aktuelna gradska vlast je obećala da će u 2018. biti nabavljeno 100 novih autobusa, 50 elektrobusa, 20 minibuseva…\nVrtići bez čekanja\nUobičajeno predizborno obećanje je i ukidanje liste čekanja za vrtiće. Nadležni najavljuju da će biti otvarani novi državni objekti, ali i da će biti širena mreža privatnih vrtića u kojima grad dotira boravak mališana. Prema poslednjim zvaničnim podacima, trenutno je oko 3.500 prekobrojne dece.\nTuneli, gondole, mostovi…\nTeško je pobrojati sve saobraćajne i infrastrukturne projekte koji su obećani. Počev od gondole između Kalemegdana i Ušća, tunela od Savske do Dunavske padine, nove autobuske stanice na Novom Beogradu, završetka Obilaznice oko Beograda, postavljanje tramvajskih šina preko Mosta na Adi, Novog savskog mosta, mosta na Adi Huji i naravno, rekonstrukcije Pančevačkog mosta.\nPre pet-šest godina beogradski osnovci su imali dva kompleta besplatnih udžbenika koji su im bili na raspolaganju: jedan koji su nosili kući i drugi koji je ostajao u školi. Pojedine opozicione stranke sada najavljuju da će vratiti ovu praksu ako pobede na izborima.\nSkoro da nema stranke ili pokreta koji nije izašao sa sličnom idejom. Ova tema se po pravilu pokreće pred svake izbore, ali nakon njih uvek ostane mrtvo slovo na papiru. Prema ovim obećanjima, leva obala Dunava (Borča, Ovča, Krnjača), trebalo bi da postane jedna od novih opština.\nPojedine opozicione stranke su ovog puta otišle korak dalje, pa ne samo da obećavaju da više neće biti čekanja za mesto u obdaništu, već i da će ona biti – besplatna.\nPre prošlih gradskih izbora, sve opozicione stranke su se utrkivale u najavama da će, ako pobede, raskinuti ugovor sa Busplusom. Pojedinci sada ponavljaju ovakva i slična obećanja, ali idu i korak dalje, pa čak najavljuju besplatan gradski prevoz za sve Beograđane!\nJoš jedan od problema koji je dobro poznat stanovnicima leve obale. Pojedine opozicione stranke najavile su da će, ako pobede, ubrzati legalizaciju pa čak i bespravno sagrađenih objekata.\nSugrađani dobro pamte obećanja i vlasti i opozicije, pa se nadamo da političari shvataju posledice neispunjenih obećanja.\nPrethodna objava Gradnja mosta kod Ade Huje najavljena za 2020. godinu\nSledeća objava Medene igre Pčelice Maje danas su stigle u bioskope\nGradnja mosta kod Ade Huje najavljena za 2020. godinu


Stari Kadar: ORLOVI RANO LETE\nKrajem prošle sedmice grad je danima blokirala policija, prvo zbog pokušaja atentata na Milana Beka, potom zbog Šešeljevog mitinga, i u tom stanju pripravnosti zaboravili smo na one tradicionalne razloge za policijsku intervenciju – srpski fudbal. A igralo se sa Dancima.\nPolicijska intervencija u slučaju srpskog fudbala ima najšire moguće značenje, od očekivanog angažmana na očuvanju reda i mira tokom samih utakmica, preko rešavanja ubistava zvaničnika – od onih u federaciji do klupskih, pa sve do istraživanja poslovanja klubova i hapšenja čelnika.\nKada je Dik Advokat doveden za selektora, kad god bih video naslov u kome se pominju Advokat i Fudbalski savez, prvo bih pomislio da su zvaničnici zatražili pomoć pravnog zastupnika pa tek onda na trofejnog holandskog stručnjaka.\nZlobnici bi rekli da bi naša reprezentacija bolje prošla sa notarom nego sa Advokatom. Neki drugi koji vole igre reči na engleskom preporučili bi FSSu da posle Dika dovede Pekermana. Oni koji vide fudbal kao simulaciju rata mogu da se sete moje letošnje kolumne u kojoj sam najavio geopolitičke implikacije Advokatovog postavljenja rečima, „Stoga, ako Dik Advokat uspe i učini da zaigramo kao domaćini na Svetskom prvenstvu 2018. u Rusiji, to će biti možda najveći podsticaj usponu Srbije. Ali ako ne uspe, možda će izazvati veće istorijsko Ne Rusiji uprkos velikom trudu ostalih Holanđana da nam smuče ulazak u EU.“\nPosle albanskog drona pred Putinov dolazak, i otkaza njegovog omiljenog trenera Dika Advokata, neko bi rekao da se kroz fudbalsku simulaciju rata, Srbija naizmenično približava i udaljava od Rusije. Nažalost, to sve može reći neko ko nije gledao igru naše reprezentacije.\nNaime, to kako su naši igrači shvatili reprezentativne obaveze govori više u domenu geopolitike od svih detalja van terena. Nema tog Dika Advokata, Husa Hidinka pa ni Fabija Kapela koji bi mogao uterati u red ekipu čiji nijedan odbrambeni igrač ne utrčava da interveniše dok se „živa lopta“ šeta šesnaestercem posle odbranjenog penala u Jerevanu.\nDakle, šta god se dešavalo sa strane i ko god da je na klupi, sami smo krivi za ogromno nezalaganje. Ali, nije stvar samo u pogrešnom odnosu prema igri već i u nerazumevanju ko je kriv. Najveća žrtva haosa u našoj reprezentaciji nisu ni navijači ni Nemanja Matić ni Advokat, već Tomislav Karadžić.\nKaradžić je već godinama žrtva toga što nema svoj Čelzi (mada ima svoj Partizan) kao Matić u kome će igrati dobro već ima samo reprezentaciju. Fokusiranje javnosti na problem reprezentacije dovelo je do toga da se potpuno zamagle osnovni razlozi zašto Karadžić treba da bude smenjen a to je razaranje srpskog klupskog fudbala koji je temelj ove igre kod nas.\nŠto se reprezentacije tiče, Karadžić je zapravo jedan od najsposobnijih čelnika našeg Saveza. On je učinio apsolutno sve što je bilo moguće kako bi se ovaj „smokvin list“ naše fudbalske sramote očuvao, i ukoliko se zahtevi za njegovo smenjivanje baziraju na krizi reprezentacije onda njegov odlazak ništa neće rešiti. S druge strane, ukoliko se shvati da se „Srce tame“ našeg fudbala ne nalazi u periodičnim okupljanjima „Orlova“ već u svakodnevnom javašluku na srpskim terenima i u svlačionicama, u klubovima i Savezima, onda možda ima spasa.\nSrpski fudbal stoga pre svega dobro oslikava krizu naše političke svesti gde dobro stvaranje buke i ukazivanje na senzacionalističke probleme, ponekad dovede do uklanjanja problematičnih zvaničnika, ali potom sledi kriza rukovođenja koja vremenom dovodi do nostalgije za starim, poznatim zlom jer do novog, nepoznatog dobra nije došlo.\nAdvokatov odlazak je u srpskim medijima ispraćen mlako. Ne samo da je ovo odlazak srpskog selektora koji je ponajmanje odjeknuo već mi se čini da su i neke ranije Advokatove smene i rezultati, kada nije radio kod nas, bile atraktivnije srpskim medijima. Deo zasluga za to imaju i naši igrači koji posle dužeg vremena nisu ostavili utisak sjajnih pojedinaca kojima nedostaje bolje vođenje sa klupe.\nPošto reprezentacija sada igra i bez publike, možemo slobodno reći da je srpski fudbal prestao da zanima i policiju.


Dresovi sa vječitog derbija idu na aukciju za pomoć osobama sa invaliditetom – Televizija srpske dijaspore\nDresovi sa vječitog derbija idu na aukciju za pomoć osobama sa invaliditetom\nOd TSD Redakcija\t Poslednja izmena 05.04.2021\nDresovi sa derbija između Crvene zvezde i Partizana biće dati na prodaju, a prikupljena sredstva će biti donirana u humanitarne svrhe, saopštili su crno-beli.\nProljećni prvenstveni derbi, 164. po redu, biće odigran u srijedu od 18.00 na stadionu “Rajko Mitić”.\nNa inicijativu ”Beogradskog maratona” i uz podršku uprava dva kluba, kao i Zajednice fudbalskih klubova Super lige, ovaj “vječiti” derbi, osim velikog sportskog značaja, imaće i svoj humanitarni karakter.\nOvogodišnji 34. Beogradski maraton će biti održan 16. maja pod sloganom “Bez barijera”, kao znak podrške i solidarnosti sa osobama sa invaliditetom.\n“Želja nam je da ukažemo na probleme sa kojima se svakodnevno suočavaju osobe sa invaliditetom, kao i da stvorimo uslove za konkretna rješenja – radi uklanjanja mentalnih i fizičkih barijera, kako bi se osobe sa invaliditetom što efikasnije uključile u redovne tokove života”, navodi se u saopštenju Partizana.\nU periodu od derbija do Beogradskog maratona će biti organizovana prodaja dresova fudbalera Crvene zvezde i Partizana u kojima će igrati utakmicu, a radi prikupljanja sredstava za unapređenje uslova za bavljenje sportom i rekreacijom osoba sa invaliditetom, prevashodno mladih i djece.\nO konkretnim ciljevima i načinu prodaje dresova javnost će uskoro biti obaveštena, kao i o postignutim rezultatima po završetku cele akcije, naveo je Partizan.\nPartneri u realizaciji celog projekta su i Sportski savez osoba sa invaliditetom Beograda i Srpski filantropski forum, prenosi B92.\nIzvor Glas Srpske/B92\nCrvena zvezda - Partizandresoviidu na aukcijuosobamasa invaliditetomsa večitog derbijaza pomoć\nSAD – Kalifornija: Umeren zemljotres u okrugu Los Anđeles\nSAD: Godzila i King Kong vratili ljude u bioskope\nRonaldova kapitenska traka na aukciji za pomoć oboljeloj bebi\nABA liga: Večeras je vječiti derbi – Zvezda ili Partizan?\n“Srbi za Srbe” u Bijeljini: “Stoni tenis iz bloka”, za pomoć…\nNjemačka: Berlin dao odobrenje za pomoć “Lufthansi”


Košarkaši Srbije izgubili od Španije sa 12 razlike\nŠpanci su ovim trjumfom završili kao prvi u grupi J i sa te pozicije idu u četvrtfinale, dok su izabranici Aleksandra Djorđevića zabeležili prvi poraz i kao drugoplasirana ekipa u grupi nastavljaju takmičenje na SP.\nRival Španije u četvfinalu biće Poljska, dok će srpski košarkaši za ulazak u polufinale igrati protiv Argentine.Srbija je za razliku od svih prethodnih mečeva na šampionatu, odigrala u neprepoznatvljivm izadanju, što je rezultiralo prvom neuspehu posle 10 pobeda u pripremnom periodu i četiri trijumfa SP.\nNajefiksniji u srpskom timu bio je Bogdan Bogdanović 26 poena i 10 skokova, koji je bio jedni dvocifren.Po sedam poena dali su Nikola Milutinov i Miroslav Raduljica, a meč je obeležilo i isključnje Nikole Jokića u trećoj četvrtini.\nKod Španaca je najbolji bio Riki Rubuio sa 19 koševa, dok je Viktor Klaver ubacio dva manje.\nSrbija će četvfinalni meč sa Argentinom igrati u utorak od 13 sati po srednjeevropskom vremenu.


Savić: "Radničkom uloga favorita" - Sportske.net\nSavić: "Radničkom uloga favorita"\nTrener vaterpolista Crvene zvezde Dejan Savić prepustio je ulogu favorita Radničkom iz Kragujevca uoči gostovanja tom timu u okviru četvrtog meča plej-ofa domaćeg šampionata.\nNakon što su i Crvena zvezda i Radnički iskoristili prednost domaćeg terena u finalnoj seriji domaćeg vaterpolo šampionata, beogradska ekipa ima prednost od 2:1.\nSutra se na SC "Park" igra četvrti meč koji bi Zvezdi mogao da donese trofej a Radničkom majstoricu. Trener gostujućeg tima ulogu favorita prepustio je protivniku.\n"Biće tvrda borba kao u prethodne tri utakmice. Može da se kaže da su obe ekipe na najbolji način iskoristile domaći teren, tako da sada blagu prednost dajem Radničkom. Biće izuzetno teško, vraća im se suspendovani Vanja Udovičić, ali čuo sam da da neće moći da računaju na Slavka Gaka, koji je slomio šaku" kazao je Savić.\nZa razliku od Dejana Udovičića, trener Crvene zvezde nije želeo da komentariše suđenje.\n"Ne želim da komentarišem suđenje, nisam to radio ni kada smo igrali u Ligi šampiona, nacionalnom Kupu, pa ne želim ni sad" poručio je Savić.\nČetvrti duel Radničkog i Crvene zvezde igra se u subotu od 19 časova u Kragujevcu.


Naslovna » Izlasci » Muzika » Clubbing » Jubilej pionira DJ scene: Happy People slave 20. rođendan\nAh Neša 29. januar 2014. Clubbing Komentari su isključeni na Jubilej pionira DJ scene: Happy People slave 20. rođendan\nOrganizacija Happy People je osnovana 1994. godine, kad je domaća elektronska scena još bila u povoju i smatra se rodonačelnikom tech-house zvuka na našim prostorima. Kao i na prethodnim rođendanima Happy People, specijlani gost na proslavi ovog jubileja biće Evil Eddy Richards, jedan od ljudi koji je u elektronsku muziku „ubacio“ ovaj pravac.\nMalo drugačija varijanta tech zvuka slušaće se u klubu The Tube ove subote (1. februar) kada dolazi DJ Chad Andrew, lider savremenog američkog deep-tech zvuka. Dan ranije (petak, 31. januar) je Retro techno veče, gde će nastupiti domaći DJ veterani Boža Podunavac, Lale i Dušan Kačarević. Ulaz u petak je slobodan. (danubeogradu.rs)\nTagoviclubbing dub happy people izlasci muzika the tube vesti\nPrethodni Tvoje pravo da znaš: Humanitarna modna revija\nSledeći Igorov Magični spektakl – 21. i 22. februara


Vučić najavio: Srbi dobijaju novi praznik! | Vestinet.rs\nPočetna AKTUELNO\tVučić najavio: Srbi dobijaju novi praznik!\nVučić najavio: Srbi dobijaju novi praznik!\nSrbija i Republika Srpska slaviće ubuduće zajednički praznik – 15. septembar, koji će se obeležavati kao Dan srpskog jedinstva, slobode i nacionalne zastave.\nTo je danas najavio predsednik Srbije Aleksandar Vučić.\n„Doneli smo odluku koju ćemo sprovesti u delo. Dogovorili smo i koji datum da predložimo našim drugim organima, to bi bio 15. septembar, dan kada je probijen Solunski front“, rekao je Vučić na zajedničkoj pres-konferenciji nakon sastanka državnog vrha sa političkim predstavnicima RS.\n„Niko nikada neće moći da sruši jedinstvo srpskog naroda“, rekao je Vučić i dodao da se prethodnih godina videla kako to treba da se čini, jer čak i kada ne misle isto sa obe strane Drine, nikada se nije mogla čuti loša reč, a kamoli da jedni drugima zabranjuju ulazak.\nTo će, dodao je, biti i prilika da se ostvaruju i bolji politički, ekonomski rezultati, a bićemo bliži jedni drugima, i bez ugrožavanja ijednog pravnog akta, ili bilo koga drugog.\nVučić je poručio da je važno da se sačuvaju Srbija i RS od bilo kakvih rizika, ugrožavanja i opasnosti.\n„Dosta smo muka i ratova imali u prošlosti. Vreme je mira, za razmišljanje o budućnosti i zato sa drugima moramo da razgovaramo, da pronalazimo zajednički jezik. Ali, oni koji misle da pretnjom sukobima i ratovima, mogu da ostvare ciljeve – to je mnogo opasno i uplašeni smo takvim pretnjema i nadam se da nikome neće pasti na pamet da ih sprovede“, zaključio je predsednik Srbije.\n15. septembarAleksandar Vučićpraznikpredsednik SrbijeRepublika SrpskaSRBIJA\nGrčki premijer Micotakis: Dosta je bilo, širimo naše teritorijalne vode!\nDevice mogu samo sa ova tri znaka da nađu zajednički jezik u ljubavi\nDritan Abazović šokirao Balkana: Milo, Rama, Vučić, Izetbegović, mislim da su u zajedničkom biznisu!\nOvako toksična majka uništava psihu vlastitog deteta, a da toga možda nije ni svesna…


Evropski poslanik: Potrebno ukinuti sankcije protiv Rusije - Sputnjik Srbija\n10:10 16 Jun 2021\n07:39 21.11.2020 (osveženo 08:29 21.11.2020) Preuzmite kraći link\nUkidanje sankcija omogućiće da se uspostavi poverenje između država „normandijske četvorke“.\nRivijer smatra da se pitanje konflikta u Ukrajini može rešiti samo putem pregovora u okviru „normandijskog formata“ koji, uz Rusiju i Ukrajinu, čine i Nemačka i Francuska.\nTo proizlazi iz dopune inicijative EP o usvajanju rezolucije u šta je RT imao uvid, mada se ne precizira o kakvoj je tačno rezoluciji reč.\n„Dopuna: Evropski parlament naglašava da ukidanje sankcija protiv Rusije može doprineti jačanju poverenja između zemalja i efikasnijoj primeni sporazuma“, predlaže taj poslanik.\nPodsetimo, EU je zbog krize u Ukrajini uvela Rusiji sankcije 2014. godine i od tada ih stalno produžava uz obrazloženje da Minski sporazumi još nisu u potpunosti realizovani.\nPrema poslednjim podacima Ujedinjenih nacija, u tom sukobu je stradalo oko 13.000 ljudi. Rešavanje situacije u Donbasu razmatra se, pored ostalog, na sastancima kontakt-grupe u Minsku, koja je od septembra 2014. godine usvojila već tri dokumenta sa preporukama za smirivanje sukoba.\nUkrajina, ukidanje, sankcije, Rusija, poslanik, EP


DONALD TRUMP NAREDIO DODATNE SANKCIJE PROTIV IRANA | Hayat.ba\nIranski vrhovni vođa ajatolah Seyyed Ali Khamenei ponovio je u utorak konsenzus svih dužnosnika Islamske Republike Iran da neće voditi pregovore na bilo kojom nivou sa Sjedinjenim Državama. – Cilj iza ponavljanja zahtjeva SAD-a za pregovore s Iranom je nametnuti svoju volju i dokazati maksimalan pritisak na iransku naciju – rekao je ajatolah Khamenei na sastanku u Teheranu, prenosi IRNA. Dodao je da “politika maksimalnog pritiska iranskoj naciji ne vrijedi ni cent”. Trumpova administracija rekla je da je nametala maksimalni pritisak na Iran kako bi ga prisilila da sjedne za pregovarački stol. Iranski ministar vanjskih poslova Mohammad Javad Zarif rekao je da je američka administracija napustila pregovarački stol povlačenjem iz Međunarodniog nuklearnog sporazuma (JCPOA).


PETROVGRAD ILI ZRENjANIN | ZR KLIK\nPETROVGRAD ILI ZRENjANIN\nPolitika- S obzirom da tema promene imena grada Zrenjanina postaje sve aktuelnija ovih dana mi u gradskom odbor Socijaldemokratske partije Srbije Zrenjanin imamo potrebu još jednom da istaknemo da se mi protivimo ovoj inicijativi i da još jednom ukažemo na potrebu očuvanja i poštovanja naše istorije i svih onih koji su podneli žrtve za slobodu srpskog naroda.\n-Kao što smo već isticali, ne smemo se stideti svoje slavne prošlosti i istinskih heroja koji su dali svoje živote za slobodu u kojoj danas živimo, umesto toga moramo ih se stalno sećati i odavati im počast jer istorija je samo jedna, a Srbija je u tom najtežem delu svetske istorije bila na strani pravde i slobode. Zrenjanin je jedini grad u Srbiji koji još uvek nosi ime po narodnom heroju, iz ovih krajeva su potekli istaknuti narodni heroji poput Sonje Marinković, Pavla Papa, Boška Vrebalova i mnogih drugih. Svedoci smo da je poslednjih godina bilo pokušaja negiranja antifašističke tradicije srpskog naroda i pokušaja revitalizacije nekih ideja kojih se ceo slobodarski svet odriče i pri svakom takvom pokušaju Socijaldemokratska partija Srbije je jasno stavila do znanja da će se protiviti tim pokušajima pisanja neke druge istorije. Gradski odbor SDPS Zrenjanin će se i u narednom periodu zalagati da se gradska vlast čiji smo im i deo bavi pravim problemima građana, komunalnim pitanjima, raznim infrastrukturnim pitanjima i drugim egzistencijalnim pitanjima dok se pitanje promene naziva grada ostavi za neka bolja vremena.- istakao je predsednik gradskog odbora SDPS Zrenjanin U Zrenjaninu Jakov Kipić.


“Strauss Adriatic” – Inovativna upotreba otpadnog proizvoda za grejanje – AUREA\nBy zdravko Nominacije za 2012. godinu 07/02/2017\n"Strauss Adriatic" - Inovativna upotreba otpadnog proizvoda za grejanje\nKompanija “Strauss Adriatic” po prvi put u Srbiji i regionu 1. novembra 2011. godine počela je da koristi kafenu plevicu kao biomasu za grejanje kompletnog pogona i administrativnog dela fabrike u Šimanovcima. Jedinstvenost projekta ogleda se u upotrebi kafene plevice kao energenta koji sagoreva u kotlarnici na biomasu. Sama tehnologija nije ništa novo, ali je kafena plevica sve do skoro bila neiskorišćena na ovaj način i predstavljala je otpad, pa otkriće toplotne moći kafene plevice i njena primena predstavljaju kuriozitet. Godišnje se u fabrici u Šimanovcima proizvede 140 t briketa plevice što je dovoljno za oko 3 meseca grejanja. Kotlarnica je projektovana tako da sagoreva i druge vrste biomase, pa ostatak količine neophodne za grejanje uvek može da se odabere u skladu sa tržišnim kretanjima.\nIdeja o upotrebi kafene plevice kao energenta potekla je od inženjera Nemanje Mašića, zaposlenog na poziciji menadžera održavanja u ovoj kompaniji. Projekat je odobren kroz tehno-ekonomsku analizu na Operacionom sastanku “Strauss Group-a” u Izraelu, a analize sagorevanja na Mašinskom fakultetu, Institutu “Vinča” i Austriji potvrdile su da nema veće emisije štetnih gasova u poređenju sa sagorevanjem nekog drugog oblika biomase.\nUkupna vrednost investicije je 120.000 EUR, a prvi rezultati pokazuju da će se investicija, zahvaljujući velikim finansijskim uštedama, isplatiti za kraće vreme od planiranih godinu dana. Upotrebom plevice smanjuju se finansijski troškovi grejanja, a ušteda na godišnjem nivou procenjena je na od 65.000 do 90.000 EUR.\nUz finansijsku isplativost, korišćenje briketa kafene plevice kao energenta kompaniji “Stauss Adriatic” rešava pitanje odlaganja otpada, a upotrebom biomase ova fabrika smanjila je emisiju ugljen dioksida u atmosferu za 341t ili 14% u odnosu na prethodnu godinu.\nProjekat ima mogućnost primene i u ostalim fabrikama u okviru “Strauss grupe”.\nPo prvi put kod nas i u regionu kafena plevica se koristi kao biomasa za grejanje kompletnog pogona i administrativnog dela kompanije “Strauss Adriatic” u Šimanovcima. Ranije u “Strauss” – ovoj fabrici nisu imali kotlarnicu za čvrsto gorivo i grejali su se na TNG koji je fosilno gorivo, koje je sa strane emisije štetnih gasova daleko štetnije i skuplje.\nKafena plevica predstavlja nus proizvod iz procesa prerade kafe i kao takva ranije je predstavljala otpad. U procesu prženja kafe, u pržionicima sa bubnjem, kafa ekspandira u njemu do dva puta. U tom ekspandiranju oslobađa se ljuspica, koja je kao opna koja se nalazi na zrnu sirove kafe i mora da se odvoji iz procesa prženja. Najlakše ju je skupiti u procesu ciklonima i briketirati zbog odlaganja, a problem za sve proizvođače kafe je gde sa takvim otpadom. Neki proizvođači vraćaju ljuspice i melju ih ali to utiče na kvalitet kafe.\nU fabrici kompanije “Strauss Adriatic” u Šimanovcima godišnje se generiše 140 t ove vrste otpada, koja se sada ponovo upotrebljava kao energent u novoj kotlarnici na biomasu.\nOd početka u kompaniji su znali da plevica izaziva veliki problem kada se zapali jer jako dobro gori iako joj energetska moć i nije toliko velika. Poređenja radi briket plevice po kilogramu ima 13.500- 14000 KJ, a briket drveta 17-18.000 (od 11.000 -20.000 KJ je klasična energetska vrednost biomase i može se smatrati upotrebljivom izvorom energije).\nIdeja o korišćenju kafene plevice kao energenta u kompaniji “Strauss Adriatic” potekla je od inženjera Nemanje Mašića, zaposlenog na poziciji menadžera održavanja. Sa inovacionim centrom Mašinskog fakulteta u Beogradu urađene su analize sagorevanja briketa plevice na fakultetu, Institutu “Vinča” i u dve austrijske laboratorije. Analizirani su gasovi koji se oslobađaju prilikom sagorevanja i utvrđeno je da ne postoji nikakva viša emisija štetnih gasova u atmosferu od upotrebe drugih oblika biomase.\nNakon sagorevanja kafene plevice ostaje pepeo. U Institutu za javno zdravlje urađene su analize koje su pokazale da se pepeo može koristiti kao dodatak u industriji cementa i da kao otpad nije opasan.\nProjekat je odobren i kroz tehno ekonomsku analizu na Operacionom sastanku “Strauss Group”-a u Izraelu, kao projekat koji bi mogao da donese značajne finansijske uštede i ispuni stroge zahteve kompanije u pogledu zaštite životne sredine. Ceo projekat – od ideje, preko ispitivanja toplotne moći kafene plevice na Mašinskom fakultetu i Institutu “Vinča”, preko izrade projekta Inovacionog centra Mašinskog fakulteta, do dobijanja neophodnih dozvola lokalnih vlasti, pa sve do realizacije i izvođenja radova sa domaćom opremom – realizovan je za godinu i po dana. Kotlarnica je počela sa radom 1. novembra 2011.\nUpotreba briketa kafene plevice kao energenta pruža višestruku korist. Pre svega, na ovaj način rešava se pitanje odlaganja otpada jer se otpad koji nastane u procesu proizvodnje ponovo koristi kao energent.\nRanije u “Strauss”-ovoj fabrici nisu imali kotlarnicu za čvrsto gorivo, već su se grejali na TNG koji je fosilno gorivo i sa strane emisije štetnih gasova daleko je štetniji i skuplji od biomase.\nUpotrebom kafene plevice kao energenta ova fabrika ispunjava stroge zahteve “Strauss Group”-a u pogledu zaštite životne sredine. Sagorevanje biomase u grejnoj sezoni 2011/2012 smanjlo je emisiju gasova koji izazivaju efekat staklene bašte za okvirnih 14%, u odnosu na potrošnju fosilnih goriva (TNG) u procesu centralnog grejanja u sezoni 2010/2011. Četvorogodišnji cilj kompanije “Strauss” u pogledu zaštite životne sredine bio je da to bude 10%.\nKroz emisiju ekvivalenta CO2 u atmosferu će biti emitovano 341t manje gasova koji utiču na globalno zagrevanje u novoj grejnoj sezoni, a fosilna goriva se više neće upotrebljavati za konforno grejanje u fabrici.\nU fabrici kompanije “Strauss Adriatic” u Šimanovcima godišnje se generiše 140t kafene plevice što je dovoljno za 3 meseca grejanja. S obzirom na to da potrošnja zahteva oko 300 t biomase, a kotao je projektovan tako da omogućava sagorevanje i drugih oblika biomase, ostatak potrebne energije dobija se od drvnog briketa. Obnovljivi izvori energije, tako sem jasnog pozitivnog ekološkog aspekta, omogućavaju manju zavisnost od nestabilnog tržišta energenata.\nProjekat ima mogućnost primene i u ostalim zemljama/fabrikama za preradu kafe koje posluju u okviru “Strauss grupe”, a pionirskim pokušajem u primeni kafene plevice kao energenta “Strauss Adriatic” predstavlja dobar primer u odgovornom poslovanju među kompanijama koje se bave preradom kafe kako na domaćem tržištu tako i šire.\nPrvi rezultati pokazuju da će investicija, zahvaljujući velikim finansijskim uštedama, biti isplaćena za još kraće vreme od planiranih godinu dana s obzirom na stalni rast cena fosilnih goriva.\nNajveći deo investicije, vredne ukupno 120.000 EUR, uložen je u instalaciju kotla. Kotao je proizvela, montirala i pustila u pogon beogradska kompanija “Kirka Suri”. S obzirom na to da je kotlarnica projektovana tako da sagoreva i druge vrste biomase, pored kafene plevice, ostatak količine neophodne za grejanje uvek može da se odabere u skaladu sa tržišnim kretanjima.\nNovim sistemom grejanja, koji se u fabrici “Strauss Adriatica” u Šimanovcima primenjuje od 1. novembra 2011, u proseku su ostavrene uštede od oko 15.000 EUR na mesečnom nivou u odnosu na prethodnu godinu, a upotrebom kafene plevice godišnje će se uštedeti između 65 i 90.000 EUR.\nKako se projekat već nakon nekoliko meseci primene pokazao izuzetno isplativim, svoju primenu mogao bi pronaći i u drugim zemljama u kojima “Strauss Group” posluje.


Mađarska i Evropska unija: Holandski premijer kaže da Mađarska nema šta da traži u EU sa antigej zakonom - BBC News na srpskom - Dnevni list Danas\nPočetna » BBC News na srpskom » Mađarska i Evropska unija: Holandski premijer kaže da Mađarska nema šta da traži u EU sa antigej zakonom\nBBC News na srpskom25.06.2021. 10:16\nFudbalski stadioni u Nemačkoj bili su u sredu, 23. juna osvetljeni duginim bojanama u znak protesta zbog zakona u Mađarskoj – na Evropskom prvenstvu u sredu uveče igrali su Nemačka i Mađarska (završeno 2:2)\nMađarska „više nema šta da traži u Evropskoj uniji“, rekao je holandski premijer Mark Rute, koji se pridružio novom prekoru mađarskom premijeru Viktoru Orbanu zbog novog anti-LGBT zakona.\nNa početku samita lidera EU, Orban je insistirao da zakon njegove zemlje nema nikakve veze sa gej pravima.\nAli komentari holandskog premijera su primer trenutnog raspoloženja u Uniji prema Mađarskoj.\nMark Rute nkaže da je svestan da ne može sam da izgura Mađarsku iz EU, pa bi to trebalo učiniti korak po korak.\n„Dugoročni cilj je da se Mađarska baci na kolena po ovom pitanju“, rekao je on.\nZašto je zakon kontroverzan?\nIako bi to moglo da utiče na seksualno obrazovanje, oglašavanje, pa čak i obustavljeno emitovanje nekih popularnih serija i filmova na televiziji poput Prijatelja (Friends) ili Harija Potera pre ponoći, postoji bojazan i da bi ugroženi mladi ljudi mogli biti lišeni važne podrške.\nPre toga, vlasti Mađarske lišile su istopolne parove prava da usvoje decu.\nMađarski premijer branio je novi zakon i rekao da je pogrešno shvaćen\nOrban je rekao novinarima da je zakon pogrešno shvaćen.\n„Zakon nije protiv homoseksualaca i homoseksualnosti. Reč je o pravima dece i roditelja.“\nMađarski zakon postao je jedna od glavnih tema i na Evropskom fudbalskom prvenstvu koje je u toku.\nEvropska fudbalska unija (UEFA) odbila je ideju minhenskog gradonačelnika da stadion Alijanc arena bude osvetljen duginim bojama u znak podrške LGBT zajednici u Mađarskoj i Evropi uoči utakmice Nemačke i Mađarske.\nUEFA je ideju odbacila, obrazloživši da je ona „politički i verski neutralna organizacija“.\nČiji je Krim, STOP duginim bojama: Šta se sve dešava na EURO 2020\nSeks skandal: Orbanov saradnik navodno bežao sa gej orgije, pa dao ostavku\nKako su reagovali evropski lideri\nHolandski premijer je bio jedan od 17 čelnika EU koji je potpisao pismo uoči samita obećavajući da će „nastaviti da se bori protiv diskriminacije LGBT zajednice“.\nIako Mađarska nije posebno pomenuta u pismu, poruka je bila jasna, jer je 13 zemalja EU ranije izdalo zajedničku izjavu u kojoj izražava „ozbiljnu zabrinutost“ zbog novog zakona.\nLuksemburški premijer Ksavijer Betel, koji je ranije saopštio da je homoseksualac, rekao je da će reći Orbanu da je pogrešio što je u zakonu povezao homoseksualnost sa pedofilijom.\nBelgijski premijer Aleksandar De Kro, noseći značku duginih boja na reveru, rekao je da je zakon zaostao.\n„Preterali su… Tako počinje, najpre diskriminacijom LGBT, a završava se ućutkivanjem ljudi koji govore o onome što im se ne sviđa.“\nFrancuski predsednik Emanuel Makron rekao je da mu se „čini da zakon nije u skladu sa našim (evropskim) vrednostima“ i nada se da bi mogao da bi dijalogom mogao da bude promenjen.\nNeamčka kancelarka Angela Merkel već je osudila zakon kao „pogrešan“, a predsednica Evropske komisije Ursula fon der Lajen najavila je neke akcije protiv Mađarske, ali nije precizirala kakve.\nFon der Lajen je rekla i da je mađarski zakon sraman, a iz Mađarske je dobila oštar odgovor da je njena izjava sramna.\nMeđu liderima koji se nisu pridružili ni izjavi ni pismu bio je i poljski premijer Mateuš Moravjecki.\nPoljski ambasador u Berlinu Andžej Pržilebski branio je vladu u Budimpešti, tvrdeći da je „evidentno i nesumnjivo“ da mađarski parlament ima pravo da zakonom štiti školarce od potrebe da se bavi pitanjima poput homoseksualnosti.\n„Ovo nema nikakve veze sa netolerancijom, a kamoli progonom homoseksualaca“, dodao je.\n„Šta će reći komšije“: Autovanje u Srbiji i dalje tabu\nNe postoji precizan mehanizam za eventualno izbacivanje neke zemlje članice iz EU.\nAli postoje načini da im se ograniče prava unutar EU.\nMađarska i Poljska su unutar Unije označeni kao „nevaljalci ili neposlušnici“ ili glavni kršitelji prava i standarda EU.\nNemačka je jedna od zemalja koja se zalaže za izricanje kazni ako se dve države ne vrate u okvir pravila i standarda EU.\nNemački ministar Mihael Rot rekao je da „EU nije najpre jedinstveno tržište i monetarna unija – mi smo, pre svega, zajednica zajedničkih vrednosti.\n„Svi smo posvećeni ovim vrednostima. Veoma sam zahvalan na portugalskom predsedavanju što je konačno nastavljeno saslušanje Mađarske i Poljske, što je trebalo još ranije da se desi“.\nPrema ugovorima Evropske unije, Komisija može da preduzme pravne mere – da pokrene postupak zbog povrede prava – protiv svake države članice koja ne primenjuje pravo EU, piše na sajtu ec.europa.eu.\nKomisija može da uputi predmet Sudu Evropske unije koji u određenim slučajevima može da odredi novčane kazne.\n2 reagovanja na “Mađarska i Evropska unija: Holandski premijer kaže da Mađarska nema šta da traži u EU sa antigej zakonom”\n25. juna 2021. u 11.04\nCinjenica da je svih 17 starih clanica EU sastavilo kominike o ovoj temi da da 10 novoprimljenih istocnih nije na to pristali, dovoljno govori da nije ni trebalo da budu primljene jer jos nisu dorasle. To je ocigledno i premijer Rutte je u pravu!\n26. juna 2021. u 13.35\nБраво за поступак Мађарске и противљење других да се придруже тоталитарној идеологији гејева.


NSA bez ovlašćenja za prisluškivanje\nAmerička Agencija za nacionalnu bezbednost\nNSA izgubila ovlašćenje za masovno prikupljanje podataka o telefonskim razgovorima Amerikanaca, dok se u Senatu raspravlja o novoj verziji kontroverznog programa\nBela kuća kritikovala je Senat zato što nije uspeo da postigne dogovor pre isteka zakonskog ovlašćenje koje je Agencija za nacionalnu bezbednost imala za prikupljanje podataka o telefonskim razgovorima Amerikanaca. Portparol Džoš Ernest rekao je da je zakonodavni zastoj nepotrebno ugrozio Sjedinjene Države i da je prestanak važnosti odredbi takozvanog Patriotskog zakona uticao na mere koje bezbednosni zvaničnici mogu da preduzmu da očuvaju sigurnost zemlje. Republikanski i demokratski zakonodavci su za neuspeh optužili republikanskog senatora Renda Pola koji je blokirao glasanje o reformi programa za prisluškivanje, o kojoj se danas raspravlja u Senatu.\nAmerički Senat zasijedao je tokom vikenda, ali je ipak dozvolio da isteknu ovlašćenja za sprovođenje ključnih odredbi takozanog Patriotskog zakona. Kao rezultat, Agenciji za nacionalnu bezbjednost trenutno nije dozvoljeno da prikuplja podatke o telefonskim razgovorima Amerikanaca, dok su, barem privremeno, obustavljena još dva programa za praćenje osumnjičenih terorista.\nProtivljenje programu prisluškivanja predvodio je republikanski senator i predsjednički kandidat Rend Pol koji je iskoristio senatska pravila da bi odložio konačno glasanje.\n"Da li ćemo tako lako da se odreknemo naših sloboda, da pristanemo na ovo i samo kažemo uzmite ih. Ja više ne pristajem na to, a mislim da neće ni američki narod.”\nMeđutim, reformisana verzija kontroverznog programa i nekoliko drugih mjera vjerovatno će uskoro biti ponovo na snazi. Senat je ubjedljivom većinom glasova odobrio početak debate o zakonskom prijedlogu, koji je lider republikanske većine Mič Mekonel nerado prihvatio, a kojim bi se produžila ovlašćenja za anti-ekstremističke mjere i reformisalo prikupljanje telefonskih podataka.\n“Ne bi trebalo jednostrano da se razoružavamo, dok naši neprijatelji postaju sve sofisticiraniji i agresivniji. To svakako ne bi trebalo da radimo na osnovu kampanje demagogije i dezinformisanja pokrenute nakon nezakonitih akcija Edvarda Snoudena, koji je poslednji put viđen u Rusiji”, poručio je Mekonel.\nPrema prijedlogu Zakonu o slobodama, usvojenom u Predstavničkom domu, telekomunikacione kompanije će biti zadužene za prikupljanje i čuvanje podataka o telefonskim razgovorima Amerikanaca koje NSA može da traži samo u pojedinačnim slučajevima.\n"Ranije smo govorili o bezbjednosti zemlje, a manje o američkoj privatnosti. Ovaj zakonski prijedlog to objedinjuje. Okončao bi masovno prikupljanje telefonskih podataka, sadrži značajne nove reforme koje bi ograničile vladino prisluškivanje, povećao bi transparentnost, ali i promovisao veću odgovornost i nadzor, što Patriotski zakon nije radio”, naglasio je demokratski senator Patrik Lejhi, jedan od autora zakonskog prijedloga.\nMnoge organizacije za zaštitu građanskih sloboda smatraju da prijedlog Predstavničkog doma ne štiti dovoljno privatnost građana. Međutim, bezbjednosni zvaničnici i Bijela kuća traže od Senata da što prije odobri nova ovlašćenja i upozoravaju da teroristi pokušavaju da iskoriste sve pukotine u bezbjednosnim sistemu.\n“Ne daj bože da imamo problem gdje smo mogli da spriječimo teroristički napad, ali nismo, jednostavno zbog nepreduzimanja akcije u Senatu”, rekao je predsjednik Barak Obama.\nSenat bi do sjutra trebalo da raspravlja o reformi programa prisluškivanja koju, ako bude usvojena bez izmjena, zatim treba da potpiše predsjednik Obama.


Sednica Skupštine Saveza izviđača Srbije će se održati 19.03.2017. godine sa početkom u 11:00 časova u Kragujevcu, u sali Skupštne grada Kragujevca.\nU službenom biltenu Saveza izviđača Srbije broj 35 nalaze se zapisnk, odluke i razmatrani materijali sa 25. i 26. tehničke i 27. redovne sednice Starešinstva SIS.\nutorak, 07 mart 2017\nPodsećam vas da je 23. septembra 2016. godine izbio požar u izviđačkom centru u Bečeju u kome je živeo Jožef Lukač, starešina OI "Ivo Lola Ribar" sa svojom porodicom. Tom prilikom izgorela je domarska kuća do temelja, a četiri člana porodice su zadobili povrede u vidu opekotina i gušenja, od kojih je jedna osoba kasnije podlegla povredama.\nMolim Vas da pomognete da se ponovo izgradi domarska kuća koja, pored toga što je dom porodice Lukač, igra veliku ulogu i u očuvanju kompletnog izviđačkog centra.\nPoziv odredima iz Raškog, Rasinskog i Pčinjskog okruga\nNiškim izviđačima predsednik Srbije uručio Zlatnu medalju za zasluge


Belezi velikih zločina – otvorena izložba o stradanju srpskog naroda – ASinfo Portal\nBelezi velikih zločina – otvorena izložba o stradanju srpskog naroda\nU Kulturnom centru “Banski dvor” u Banjaluci otvorena je izložba umjetničkih slika i vajarskih radova “Belezi velikih zločina”, autora Veljka Đurića Mišina, koja govori o stradanju srpskog naroda u Drugom svjetskom ratu.\nĆurić, koji je i direktor Muzeja žrtava genocida iz Beograda, rekao je da je na izložbi predstavljeno 15 djela sa motivima koji upozoravaju i podsjećaju na grupna stradanja Srba u Drugom svjetskom ratu.\nNeki od autora izloženih djela su Milić Stanković, poznatiji kao Milić od Mačve, Milenko Mihajlović, Zoran Turkan, Vesna Tatar, Jovan Soldatović i drugi.\n“Oslikani događaji svjedoče o velikim stradanjima Srba u logorima i stratištima. Putem umjetničke vizije tih događaja želimo da podsjetimo narod na ove istorijske činjenice”, rekao je Đurić novinarima nakon otvaranja izložbe.\nOn je istakao da su djela istovremeno i vrsta odgovora na reviziju istorije, koja dolazi kao zahtjev sa Zapada i predstavlja, kako je rekao, jedan od uslova za ulazak u EU.\nDirektor Arhiva Republike Srpske Bojan Stojnić rekao je da su djela dio fundusa Muzeja žrtava genocida, čija je misija da radi na istraživanju stradanja Srba u 20. vijeku.\n“Slike su rađene po narudžbi i na jednom mjestu okupljaju istorijske činjenice. Osim o stradanju Srba u Nezavisnoj Državi Hrvatskoj, one svjedoče i o stradanju srpskog naroda u Srbiji. Naknadno je stavljena i slika koja prikazuje egzodus Srba iz Republike Srpske Krajine”, rekao je Stojnić.\nOn je naveo da je izložba nastavak saradnje između Arhiva Srpske i Muzeja žrtava genocida, te da je najznačajnije djelo “Jasenovac” autora Milića od Mačve.\nOtvaranju izložbe, koju će posjetioci moći da pogledaju u narednih 15 dana, prisustvovali su i generalni konzul Srbije u Banjaluci Vladimir Nikolić, te predsjednik Skupštine grada Banjaluka Zoran Talić.\nThe post Belezi velikih zločina – otvorena izložba o stradanju srpskog naroda appeared first on ATV.\n“Teslin vremeplov” dobitnik Balcannes nagrade\nBogati Srbin i njegova draga najpraćeniji par na Instagramu!


SMENJENA NAČELNICA UŽIČKE TRANSFUZIJE DR RADMILA SMILJANIĆ - UžiceMedia\nNaslovna Zdravstvo SMENJENA NAČELNICA UŽIČKE TRANSFUZIJE DR RADMILA SMILJANIĆ\nI pored toga što je užička Služba transfuzija do sada odlično radila, za poslednjih 15 godina nije odgođen nijedan operativni program, smenjena je načelnica dr Radmila Smiljanić.\nPo nalogu iz Beograda danas je smenjena načelnica Službe za transfuziju krvi u Užicu, Radmila Smiljanić, koja se zajedno sa dobrovoljnim davaocima krvi deset opština Zlatiborskog okruga borila da se Služba transfuzije ne ugasi u Opštoj bolnici u Užicu, što je bilo predviđeno novim Zakonom o transfuzijskoj službi Srbije.\nUžička Transfuzija je trebalo da postane samo banka krvi kao i još 47 službi širom Srbije, a formirala bi se četiri centra gde bi se krv prikupljala, prerađivala i dopremala po potrebi za bolnice.\nDR Smiljanić je istupajući u javnosti objašnajavla štetnost ovog zakonskog rešenja, posebno upozoravajući na opasnopst od gašenja dobrovoljnog davalaštva krvi, ali i opasnost da užička bolnica u kojoj se rade složene operativne intervencije ostane bez krvi, čime bi kako je naglašavala, bilo ugroženo zdravlje građana Zlatiborskog okruga.\nZna se da je užička Transfuzija do sada odlično radila, nije bilo ni letnje ni zimske nestašice krvi, niti je poslednjih 15 godina bio odgođen bilo koji operativni program.\nTokom nedavne posete Užicu, ministar zdarvlja izričit je bio da se gasi užička Transfuzija i neće se praviti presedan kada je Užice u pitanju, da bi samo nekoliko dana kasnije iz Beograda stigla odluka da užička Transfuzija nastavlaj da radi kao i do sada, a 15. jula zvanično je trebalo da stigne rešenje.\nZa ovakvu odluku najzaslužnija je bila dr Smiljanić i brojni dobrovljni davaoci krvi kojih je na teritoriji Zlatiborskog okruga oko devet hiljada.\nDr Smiljanić nije želela da govori o svojoj smeni, a kako saznajemo, na rešenju za smenu nema nikavog obrazloženja.\nNa njeno mesto imenovan je neurolog, zaposlen u užičkoj bolnici.\nPrethodni tekstNEZADOVOLJNI IVANJIČKI MALINARI organizuju u subotu protest\nSledeći tekstIVANJDAN Narodni običariji i verovanja\nMALE BOGINJE U Okrugu obolelo 19 lica


Predsjednica Republike Srpske razgovarala sa rukovodstvom opštine Osmaci – Predsjednik Republike Srpske | Željka Cvijanović\nPredsjednica Republike Srpske razgovarala sa rukovodstvom opštine Osmaci\nPredsjednica Republike Srpske Željka Cvijanović razgovarala je danas sa rukovodstvom opštine Osmaci.\nPredsjednica Republike rekla je da je opredijeljenost republičkih institucija da ravnomjerno razvijaju Srpsku, gledajući i potrebe malih lokalnih zajednica, kakva je i opština Osmaci.\nPredsjednica Cvijanović je rekla da se ta opredijeljenost ostvaruje sa srpskim članom i predsjedavajućim Predsjedništva BiH Miloradom Dodikom, predsjedavajućim Savjeta ministara Zoranom Tegeltijom i drugim predstavnicima Repulike Srpske u zajedničkim organima BiH.\nPredsjednica Srpske je, nakon razgovora sa načlenikom opštine Osmaci Radanom Sarićem, kojem je prisustvovao i predsjedavajući Savjeta ministara Zoran Tegeltija, naglasila da republičke institucije čvrsto stoje uz lokalnu vlast da bi građanima koji žive u ovoj lokalnoj zajednici pružili bolju perspektivu i veću sigurnost, kroz projekte o kojima je bilo riječi.\n“Kroz projekat izgradnje proizvodnog pogona na području opštine Osmaci, tačnije u Capardama, za proizvodne potrebe kompanije Alumina iz Zvornika, a na relaciji Srbija-Republika Srpska, za šta je dio sredstava obezbijedila Vlada Srbije, želimo da na ovom prostoru stvorimo bolje uslove za život”, rekla je predsjednica Cvijanović.\nPrema riječima predsjednice Republike, infrastrukturni projekat koji se odnosi na put od lokaliteta “Palma” do Osmaka u dužini od sedam kilometara, radiće “Putevi Republike Srpske”, zajedno sa Vladom Srpske.\n“Sve ono što se odnosi na boravak i obrazovanje djece, sportska udruženja, sportske klubove, kao i socijalna dimenzija, koja se odnosi na pomoć višečlanim porodicama je nešto što će Kabinet predsjednika Republike Srpske zajedno sa Kabinetom načelnika opštine Osmaci realizovati u narednom periodu”, rekla je predsjednica Cvijanović.\nPredsjednica Srpske je potvrdila da je bilo riječi o tome kako osmisliti projekte za poboljšanje uslova u školi, budući da je u ovoj lokalnoj zajednici povećan broj đaka.\n“Podržaćemo i delegirani projekat ove lokalne zajednice da se izgradi igralište za potrebe omladine, za šta će biti obezbijeđena sredstva”, rekla je predsjednica Cvijanović.\nIzrazivši zadovoljstvo što će se u narednom periodu vidjeti konkretni rezultati zajedničke saradnje Osmaka i Kabineta predsjednika Republike, predsjednica Srpske je naglasila da daje punu podršku načelniku ove lokalne zajednice i njegovom timu, koji se trude da ovu opštinu, koja ima određene poteškoće, izvede na pravi put.\n“Otežavajuća je okolnost i ta što je načelnik Sarić došao nakon višegodišnje vlasti nekih drugih ljudi koji su ostavili određene probleme u lokalnom budžetu”, rekla je predsjednica Cvijanović.


Politika Pocetna Archives - Страница 731 од 764 - Studio B\nBeograd 9°C u 03:00\nSrbija rezultatima zaslužila otvaranje poglavlja 23 i 24\n2016/07/17 3 years, 4 months ago Detaljno...\nMinistarka za evropske integracije Jadranka Joksimović izjavila je danas da je Srbija rezultatima zaslužila otvaranje poglavlja 23 i 24.\nDrašković:Turskoj preti nestabilnost,zaustaviti islamofobiju\n2016/07/16 3 years, 4 months ago Detaljno...\nPokušaj državnog udara u Turskoj biće velika šansa za islamske kamikaze da dodatnim terorističkim akcijama destabilizuju Tursku i da državu koja je na ivici sekularizma i šerijata prevedu u redove svojih saveznika, izjavio je danas nekadašnji šef diplomatije SCG Vuk Drašković.\nDizdarević: Neuobičajeno traljav način izvođenja udara…\nNovinar i diplomata Zlatko Dizdarević, nekadašnji urednik sarajevskog Oslobođenja i dugogodišnji izveštač sa Bliskog istoka, izrazio je danas veliku sumnju u pozadinu sinoćnjih događanja u Turskoj, istakavši da je cela akcija izvedena na veoma neuobičajen način.\nU Briselu sve spremno za otvaranje poglavlja sa Srbijom\nSlovačka, koja trenutno predsedava Evropskim savetom, poručuje da nema promena u planu da se u ponedeljak, 18. jula, u Briselu održi Međuvladina konferencija, na kojoj bi Srbija trebalo da otvori dva nova poglavlja u pristupnim pregovorima sa EU.\nVučić razgovarao sa ambasadorom Turske\nPremijer Vučić je jutros i noćas razgovarao sa ambasadorom Turske u Srbiji Mehmetom Bozajem, kojem je preneo zaključke Vlade koji su se ticali poštovanja vladavine prava i uspostavljanju demokratskog poretka.\nSrbija ne može biti parking za Avganistance i Pakistance\nVlada Srbije formiraće zajedničke timove policije i vojske koji će zaštiti granice Srbije od ilegalnog ulaska migranata, ali i od ilegalnog krijumčarenja migranata, izjavio predsednik Vlade Srbije Aleksandar Vučić.\nVučić građanima: Najsigurniji ste u Srbiji\nPremijer Aleksandar Vučić je posle sednice Biroa za koordinaciju službi bezbednosti pozvao građane da ne putuju u Tursku i poručio im da su najsigurniji u Srbiji.\nNeizvesne posledice događaja u Turskoj\nLider Foruma za etničke odnose Dušan Janjić ocenio je da se za sada jedino može reći da je politička sudbina turskog predsednika Radžipa Taipa Erdogana neizvesna, kao i sudbina i posledice puča, odnosno događaja u Turskoj.\nStefanović: Premijer sazvao sastanak u Vladi Srbije\nMinistar unutrašnjih poslova Nebojša Stefanović izjavio je večeras Tanjugu da je u vladi Srbije u toku sastanak sa premijerom Srbije Aleksandrom Vučićem povodom događaja u Turskoj.\n2016/07/15 3 years, 4 months ago Detaljno...\nBIH:Smanjenje broja novorođenih\nGradonačelnik ugostio učesnike konkursa „Snežna čarolija”\nPreminuo bivši bokserski šampion Zvonko Vujin\nUmro Zoran Rankić\nGO Vračar: Besplatna škola za trudnice\nMirković: Dok se Đilas bogatio, Beograd i Srbija propadali\nZelenović konačno na suđenju\nKrivična prijava zbog skrnavljenja spomenika


Vesti online / Vesti / Svet / Rusija pravi mikro dron za "Ratnika 3"\n"Rusija pravi mikrodron koji će biti sastavni deo opreme perspektivnog borbeno-taktičkog sistema 'Ratnik 3'", saopštili su Sputnjiku u pres-službi "Rosteha".\nyoutube.com/ Nacіonalьniй promisloviй portal\n- To je savremeni pametni sistem za vazdušno izviđanje na bazi superlake bespilotne letelice. Korišćenjem jedinstvene tehnologije pozicioniranja i upravljanja ona će omogućiti jedinicama da vode izviđanje čak i prilikom upotrebe protiv protiv njih sredstava za radiolokacionu borbu - saopštio je direktor "Rosteha" Sergej Abramov.\nNa projektu radi "Centralni naučno-istraživački institut za preciznu mašinsku izgradnju" koji je deo "Rosteha".\nNečujni mali dron će omogućiti da sa bezbedne udaljenosti prate objekti protivnika, njihov položaj, manevrisanje, naveli su u pres-službi. Bespilotni sistem će omogućiti da se pronalaze ciljevi, izvodi patrola u toj zoni, nadleće navedena tačka.\nMasa kompleksa sa navigacionom aparaturom i videosistemom neće biti veća od 1,5 kilograma, dok će radna temperatura omogućiti da se koristi u svim klimatski uslovima.\nJedinice opremljene borbenom opremom "Ratnik 3" imaće nezavisnost, autonomnost i samoodrživost prilikom obavljanja različitih borbenih zadataka u različitim uslovima, a takođe će biti u stanju i da se integrišu u sastav artiljerijsko-raketne izvidnice.\nOprema "Ratnik" je već u upotrebi ruske vojske, koja je do sada zadužila preko 120 hiljada kompleta "Ratnika" prve i druge generacije, koji su se pokazali odlično i, kako navodi rusko Ministarstvo odbrane, spasili veliki broj života na sirijskom ratištu.\nBorbena oprema "Ratnik" obuhvata različite neprobojne šlemove i pancire, borbeni kombinezon, slušalice sa sistemom za zaštitu sluha, zaštitne naočare itd.\nOsim toga, kompleks opreme obuhvata i najsavremenije oružje, poput snajpera, automatskih puški, borbenih noževa, kao i izviđačke uređaje, koji mogu da proizvedu jedinstvene optičke i termičke snimke.\nSVET Oružje budućnosti: Leteći kalašnjikov (VIDEO)\nSVET "SAD žele apsolutnu svetsku dominaciju"\nSVET Amerikanci kupuju rusku municiju


Predhodnu godinu je ARS Centar pored mnogobrojnih performansa i nastupa učestvovao i na nekoliko Internacionalnih baletnih takmičenja i u Zenicu donio nekoliko zlatnih i srebrenih medalja.\nVisoko 5. mjesto Sajre Spahić kao jedine predstavnice iz Bosne i Hercegovine u Ninbergu (Njemačka), dvije zlatne medalje (Sajra Spahić i Najla Hadžić) i bronza iz Zagreba na kvalifikacijama za DWC 2019. godine i diektni bodovni plasman na svjetsko takmičenje. Iz Makedonije smo donijeli srebreni laureat Sajre Spahić koja je ponovo bila jedina takmičarka iz Bosne i Hercegovine.\nMjuzikl „Mama mila, ode Mia“ je autorski projekat u produkciji ARS Centra koji je premijerno izveden 21.04.2019. god. na velikoj sceni Bosanskog narodnog pozorišta Zenica, a u režiji vrhunske glumice, Fakete Salihbegović – Avdagić.\nZavršni prednovogodišnji koncert je planiran za 14.12.2019. godine u Sali KŠC Zenica sa početkom u 19: 00 sati i tom prilikom nam se na nastupu pridružuju gosti male balerine, početne škola sa Ilidže, pod rukovodstvom balerine Dragane Seferović – Pilav.\nNaredna sezona/godina 2020. za ARS Centar je već krenula u intenzivnim pripremama jer je ARS Centar ponovo ove godine glavni organizator kvalifikacija za DWC 2020. godine.\n“Promocija i rad baleta mora izaći iz okvira države, a kontinuirano raditi na osposobljavanju našeg domaćeg kadra, što je dugoročni proces i zadatak nas u ARS Centru. Ono što nas naročito raduje i na šta smo ponosni jeste uspješno formirani baletni ansambl ARS Centar kojeg čine djevojke sa profesionalno – završenom baletnom školom i koje su već za narednu godinu učesnice velikih projekata. Naime, pozvani smo da budemo dio tima u koprodukcijskom projektu Kulturnog Centra Kakanj i Sarajeva, a također i saradnja na novoj predstavi u produkciji Bosanskog narodnog pozorišta Zenica”, navode iz ARS Centra.\nSvake godine za ljubitelje baletne umjetnosti ARS Centar uradi i produkcijski projekat, tako da uz saradnju i znanje profesorice Jennifer , krajem školske godine, pripremaju se nova iznenađenja.


Prvi konvoj američkih vozila ušao u Bosnu i Hercegovinu – Haber.ba\nRiječ je o konvoju vojnih vozila Oružanih snaga SAD-a, koji je sa ciljem prebacivanja ljudstva i opreme za potrebe bilateralne vježbe “Brzi odgovor 21” ušao na teritorij BiH\nvozila - MOBiH\nKonvoj vojnih vozila iz sastava 21. komande za podršku američkih oružanih snaga u Evropi ušao je u srijedu, 21. aprila 2021. godine, u Bosnu i Hercegovinu na graničnom prelazu Gradiška, saopćilo je Ministarstvo odbrane BiH.\nRiječ je o konvoju vojnih vozila Oružanih snaga SAD-a, koji je sa ciljem prebacivanja ljudstva i opreme za potrebe bilateralne vježbe “Brzi odgovor 21” ušao na teritorij BiH.\nVježba “Brzi odgovor 21” zajednički je događaj Oružanih snaga BiH i SAD-a, a realizirat će se u drugoj polovini maja na poligonima za obuku Oružanih snaga BiH Manjača i Glamoč te na lokaciji kasarne i aerodroma “Dubrave” kod Tuzle.\nU narednim danima očekuje se dolazak preostalih američkih snaga, koji će s Oružanim snagama BiH učestvovati u vježbi, saopćeno je iz Ministarstva odbrane BiH. prenosi “Fokus“.\nTeme:BiH, konvoj, SAD, ulazak, vojna vozila, vozila


Kako je vlast “po zakonu” otimala imovinu firmama u Brčkom | Brčanski Forum\n„Kasnije, isti sudija (ali sad kao stečajni) utvrdi da DD Univerzal u stečajnoj masi ima samo taj objekat u Šatorovićima, koji je „Ratar“ prije otvaranja stečaja Univerzala tražio kao naplatu svog potraživanja. Sudija u stečaju donosi rješenje o prodaji objekta u cilju unovčenja imovinske mase Univerzala. Da bude još veći presedan sad se zadruga „Brka“ koja je najveći povjerilac u „Rataru“ pojavi na licitaciji ovog objekta, ponudi 20.000 KM, a stečajni upravnik Univerzala proda objekat za oko 8.500 KM.\nMobitelom sam snimio javnu licitaciju jer upravnik Univerzala nije želio da evidentira našu ponudu i onda dobijem krivičnu prijavu zbog kako kažu neovlaštenog snimanja. Naravno, nakon određenog vremena morali su odbaciti prijavu, jer nije krivično dijelo snimati na otvorenom i nije pogotovo krivično djelo snimati javnu licitaciju jer samo ime kaže da je javna”, otkriva Rahman.\n„Institucije Brčko distrikta danas, nakon što je ova sutkinja zaključila stečaj nad Univerzalom, traže putem Kancelarije za upravljanje javnom imovinom od bivšeg stečajnog upravnika “Univerzala” da potpiše da im mimo stečaja daje imovinu koja nije bila u stečajnoj masi (sve one objekte koje su bili otuđili iz Univerzala) kako bi završili papirološki pljačku. Po mojim informacijama bivši stečajni upravnik je to odbio, jer je vidio da su ga doveli u zabludu.\nProblem je u gruntovnici jer kad tražite za ovakve objekte podatke, onda stoji da ih nema, i stečajni upravnici imenovani od suda u svojim izvještajima konstatuju nema imovine. Imovine nema u gruntu, vodila se u poslovnim knjigama firme, i onda upravnici koje postavi sud tu imovinu iz poslovnih knjiga isknjiže na bazi potvrda koje izdaje gruntovnica Brčko distrikta. Tako da se pljačka nastavlja i mi ovde imamo očigledno organizovanu grupu ljudi – stečajnu mafiju”, kaže Rahman.\n„Nakon što sud u Brčkom da lažnu potvrdu Čičiću na bazi koje ovaj prodaje objekte po FBiH, sud u Brčkom je otvorio stečaj nad Bimeksom G. Rahić, i stečajni sudija (koja vodi stečaj nad Ratarom) tvrdi kako Bimeks G. Rahić nema imovine i briše ovo pravno lice, a sama zna da je Ratar imao izvršenje nad objektom u Tuzli koje se zaustavilo otvaranjem stečaja nad Bimeksom G.Rahić.\nRatar traži preko Odbora povjerilaca da mu sud za dug preda sva prava i obaveze Bimeksa ako već po brčanskom sudu nema imovine, ali sudija to odbije i obriše Bimeks G.Rahić kako bi uništila aktivnu legitimaciju ovog pravnog lica i pokušala da ih spriječi da traže poništenje prodaje koje je nelegalno radio Novi Bimeks na bazi potvrde tog sudije“, navodi Rahman.


Samoopredeljenje još uvek nije objavilo listu poslaničkih kandidata - Kosovo Online\nSamoopredeljenje još uvek nije objavilo listu poslaničkih kandidata\n14. Januar 2021. • 12:30\nPolitičke stranke počele su da objavljuju imena kandidata na izbornim listama za izbore 14. februara a Pokret Samoopredeljenje jedna od partija koje još uvek nisu objavile sva imena kandidata na izbornoj listi, peenosi Koha.\nZa taj medij iz centrale Samoopredeljenja pojasnili su da to što opštinski odbori nisu predložili neke od dosadašnjih poslanika, ne znači da oni neće biti na konačnoj listi.\nPreostale kandidate za poslanike Pokreta Samoopredeljenje popunjavaće rukovodstvo stranke i sam predsedavajući, piše Koha.\n"Početkom nedelje raspisali smo interne izbore za kandidate za poslanike iz naših centara. Prema Statutu Pokreta Samoopredeljenje izabrana imena od strane Saveta centara činiće jednu polovinu konačne liste kandidata za poslanike PS. Ostatak, odnosno drugu polovinu, upotpuniće Predsedništvo i Predsedavajući Pokreta. Međutim, vrlo brzo, pre roka koji je odredio CIK, potpuna lista kandidata za poslanike biće objavljena u javnosti", kažu u PS.\nRok za podnošenje izbornih lista CIK-u ističe u subotu, 16. januara u 18:00 časova.\nPokret samoopredeljenja izbori Kosovo\nPokret Samoopredeljenje raspisao interne izbore za kandidate za poslanike\nSvi članovi Samoopredeljenja, zainteresovani za učešće na izborima, moraju da podnesu izjavu o kandidaturi sa pratećom dokumentacijom u roku od 48 sati ako žele da se kandiduju za poslanike, izveštava Kljan Kosova.


Američki tužioci izneli su federalne optužbe protiv Akajeda Ulaha, počinioca jučerašnjeg napada u podzemnoj železnici Njujorka, kojima je on optužen da je pružao materijalnu podršku stranoj terorističkoj organizaciji.\nUlaha su tužioci, pored podrške terorističkoj organizaciji, optužili za korišćenje oružja masovnog uništenja, bombaški napad na javnom mestu, uništenje imovine eksplozivom, prenosi AP.\nPored federalnih optužbi, Ulaha policija Njujorka tereti za terorističku pretnju i posedovanje oružja.\nZamenik komesara za protivterorizam, Džon Miler, rekao je da Ulah nije bio poznat policiji do napada koji se dogodio u podzemnoj železnici nadomak Tajms skvera u ponedeljak.\nU delu njujorške podzemne železnice, gde se u ponedeljak dogodio neuspeli pokušaj terorističkog napada, ponovo je pušten saobraćaj.\nZbog povećanih bezbednosnih mera, tim delom podzemne železnice sada patroliraju policajci sa psima koji mogu da otkriju eksplozivne materije, prenosi AP.\nOPTUŽEN ZA TERORIZAM Policija u Bangladešu ispituje suprugu napadača iz Njujorka\nUlah je ranije identifikovan kao počinilac jučerašnjeg napada. Policija je eksploziju okarakterisala kao pokušaj terorističkog napada.\nUlah je detonirao cevnu bombu zalepljenu za svoje telo u podzemnoj železnici u Njujorku i tom prilikom povredio tri osobe i sebe.\nGradonačelnik Njujorka Bil de Blazio rekao je da je napad pokušaj terorizma, dodajući da je puka sreća što počinilac nije ispunio svoje krajnje ciljeve.\nOrgani reda saopštili su da je počinilac našao inspiraciju u terorističkoj grupi, tzv. Islamskoj državi, ali da nema dokaza da je imao direktan kontakt sa grupom.\nSTIGLA KAZNA Metropoliten opera prekinula odnose sa čuvenim dirigentom zbog OPTUŽBI ZA SEKSUALNO ZLOSTAVLJANJE\nTRAŽE PRAVOSUDNU SLOBODU Španske sudije i tužioci u štrajku\nTužioci traže kaznu zatvora za bivšu Mis Turske\nPoznati londonski dirigent negirao optužbe za zlostavljanje


Realizovan „Osnovni kurs za LOGREP korisnike/operatore“ za pripadnike jedinica OK OS BiH\nI pored otežanih uslova zbog posljedica poplava koje su prošli mjesec pogodile područje Doboja, pripadnici KL na čelu sa direktorom kursa pukovnikom Ernesom Helegom i tim instruktora (kapetan Selvedin Kulašin, poručnik Dragan Đukić, poručnik Željan Radonjić i voj.I kalse Bojan Dujković) su uspjeli obezbijediti optimalne uslove za uspješnu realizaciju ovog kursa, sa ciljem da se izvrši certificiranje dijela pripadnika iz jedinica OK OS BiH za buduću implementaciju LOGFAS logističkog informacionog sistema i u jedinicama OK OS BiH.\nCertifikate o uspješno završenom kursu polaznicima kursa uručio je načelnik Štaba komande logistike brigadir Marijan Pejić, koji je u svom obraćanju, pоred ostalog, svim polaznicima kursa zaželio uspješan rad na budućem korištenju LOGFAS softverskog paketa u svakodnevnom radu logističkih organa u jedinicama iz sastava OK OS BiH.\n„Osnovni kurs za LOGREP korisnike/operatore“ je kurs iz programa obuke u NATO školi za komunikacije i informacione sisteme (NCISS Latina, Italija) i ima za cilj obuku u korištenju dijela LOGFAS softverskog paketa koji se odnosi na logističko izvještavanje (LOGREP).\nOvaj kurs je po sadržaju, formi, temama i načinu izvođenja, identičan NATO kursu „LOGREP Basic Course“ (NCISS kod: 226) koji realizuje NATO škola NCISS Latina, Italija.\nKurs ima za cilj obuku logističkog personala u korištenju LOGFAS softverskog paketa, i to njegovog dijela (modula) LOGREP, u cilju podrške u radu organa logistike u organizovanju, kontroli i analiziranju logističkih podataka i potreba komandi i jedinica, što uključuje i uloge u planiranju, koordinaciji, analiziranju i izvršenju logističke podrške, kako na nacionalnom nivou tako i u NATO vježbama i operacijama.\nOd strane NATO škole za komunikacije i informacione sistem (NCISS) Latina, Italija, ovaj kurs zvanično je priznat kao NATO kurs i za polaznike ovog kursa u organizaciji Komande logistike, certifikati će biti dodijeljeni i od strane NATO škole NCISS Latina, Italija. Svi polaznici koji uspješno završe ovaj kurs ulaze u NATO bazu certificiranih LOGFAS operatora.


Osnovni sud u Prizrenu je nakon izricanja presude obrazložio da je kazna zatvora blaža po okriveljenog i da je ona doneta na osnovu člana Krivičnog zakonika Kosova iz 2013. godine. Takođe je navedeno da je ovaj zakonik primenjivan i prilikom podizanja optužnice.\nMeđutim, na osnovu analize zakona koji su bili na snazi u vreme izvršenja krivičnog dela (1999. godine) kojim se optuženi tereti, kao i zakonika koji su na Kosovu bili u primeni nakon oružanog sukoba i ali i onog koji je trenutno na snazi, FHPK nalazi da zakonik, po kojem je optužnom izrečena kazna zatvora u trajanju od 22 godine, “nije povoljnija za optuženog u pogledu visine zaprećene kazne za krivično delo ratni zločin protiv civilnog stanovništva”.\nIz Fonda podsećaju da je zakonik iz 2013. godine strožiji u odnosu na zakon koji je bio na snazi u vreme izvršenja krivičnog dela (KZ SFRJ).\nTakođe podsećaju da je zakonik iz perioda SFRJ sa izmenama koje su nastupile uredbom UNMIK-a za izvršenje krivičnog dela ratni zločin protiv civilnog stanovništva predviđena kazna zatvora u trajanju od pet do petnaest 15 godina ili kazna zatvora od 20 godina.\nOd oružanog sukoba na Kosovu u svim predmetima koji su procesuirani zbog osnovane sumnje da su okrivljeni počinili ratne zločine, njihove radnje su kvalifikovane kao ratni zločini prema Krivičnom zakonu SFRJ, a po istom zakonu su okrivljenima izricane i krivične sankcije.\n“Uz svo poštovanje za žrtve zločina počinjenog u selu Mala Kruša krajem marta 1999. godine i priznanje nenadoknadivog gubitaka za članove njihovih porodica, FHPK takođe nalazi da su sudovi obavezni da postupaju u skladu sa zakonskim odredbama. Nikome ne može biti izrečena strožija kazna zatvora od one koja je predviđena zakonom, bez obzira ko je počinilac krivičnog dela i bez obzira na posledice počinjenog krivičnog dela”, ističu u Fondu za humanitarno pravo Kosova.\nFHP poručuje da sudovi moraju da se pridržavati zakonom predviđenih normi.\n“Treba imati u vidu da je predmet protiv optuženog Tasića bio deo istrage koja je povodom zločina u Maloj Kruši bila vođena protiv skoro pedesetoro (50) osumnjičenih.\nTužilaštvo treba da nastavi istragu protiv počinilaca ubistva koja su se u ovom selu dogodila krajem marta 1999. godine, kako bi odgovorna lica bila kažnjena za ove zločine i kako bi se bar donekle ostvarila pravda za žrtve i članove njihovih porodica”, navodi se u analizi Fonda.


Večerašnji "Razgovori pod lipom" na temu "Srbija između izbora i bojkota" - Valjevo\nVečerašnji “Razgovori pod lipom” na temu “Srbija između izbora i bojkota”\nPosted by: REDAKCIJA VALJEVSKA POSLA in Valjevo 16. August 2019.\tComments Off on Večerašnji “Razgovori pod lipom” na temu “Srbija između izbora i bojkota”\nZašto je važno da Savez za Srbiju ispoštuje ono na šta se obavezao potpisivanjem Sporazuma sa narodom – bojkot izbora? Da li je odluka o bojkotu izbora 1997. dala kredibilitet opoziciji da izvede promene 2000. godine? Da li je zahvaljujući bojkotu parlamenta međunarodna zajednica razumela kako zaista stoje stvari u Srbiji? Da li je stavljanje političkih posebnosti po strani zarad višeg cilja dokaz političke zrelosti i iskrene želje da Srbija postane normalna zemlja? Odgovore na ova, kao i mnoga druga pitanja građani Valjeva mogu čuti večeras, 16. avgusta u 20 časova na tribini “Razgovori pod lipom”, koji se u organizaciji #1od5miliona svakog petka održavaju na platou ispred stare železničke stanice.\nNa temu “Srbiji između izbora i bojokota” govoriće predstavnici Saveza za Srbiju: dr Dragoslav Šumarac, potpredsednik Demokratske stranke, Borko Stefanović, potpredsednik Stranke slobode i pravde, Jugoslav Kiprijanović, potpredsednik Srpskog pokreta Dveri i Željk Veselinović, predsednik Udruženih sindikata “Sloga”.\n“Živimo u državi koju je zarobila organizovana manjina uz pomoć uzurpiranih medija, a neposredan razgovor sa građankama i građanima je jedini način da se razmene istinite informacije i da čujemo jedni druge”, naglašavaju organizatori u najavi večerašnjih “Razgovora pod lipom”.\n1od5miliona Razgovori pod lipom Srbija između izbora u bojkota Valjevo\t2019-08-16\nTagged with: 1od5miliona Razgovori pod lipom Srbija između izbora u bojkota Valjevo\nPrevious: Takmičenje “Izađi mi na teglu” počinje 19. avgusta\nNext: Pridruži se i ti, jer Valjevo je naš grad


U Parizu pali sa stolice kad su čuli zahtev Napolitanaca! Anćeloti zamenu pronašao u Primeri? - Sportske.net\nU Parizu pali sa stolice kad su čuli zahtev Napolitanaca! Anćeloti zamenu pronašao u Primeri?\nDa li ćemo videti najveći transfer zime? De Laurentis lupio cenu, ali izgleda da Napoli priprema teren za prodaju...\nVedeta "Lacijala" najavila odlazak - Želi ofanzivniji pristup!Napoli nastavio poteru za Juventusom, Lacio poklekao sa igračem manjePSŽ ipak dovodi Brazilca, ali kod ove "prevare" je UEFA nemoćna!Anćeloti oduševljen, u Napulj stiže jedan od najtraženijih napadača Evrope!Vraća nam se Serija A (NAJAVA)\nHoćemo li videti najveći transfer ove zime?\nNaime, De Laurentis je putovao u Pariz i izneo zahteve Napolija, 120 miliona za Alana, brazilskog vezistu, što je naravno nerealna cena.\nPSŽ je kroz pozajmicu i otkup ugovora, ili komercijalnu saradnju države Katar sa Napolijem spreman da plati 80 miliona, ali Napoli je odbio ponudu.\nMeđutim, u isto vreme, Napolitanci pregovaraju sa Pablom Fornalsom iz Viljareala, nude 25 miliona evra, ali "Žuta Podmornica" traži svih 30, što je otkupna klauzula za ovog fudbalera koji je ponikao u Malagi, bio mladi reprezentativac Španije, a zaigrao i pre dve sezone za seniorsku selekciju.\nIgra na mestu ofanzivnog veziste, Fabijan Ruiz iz Betisa je već pokazao da je ogromno pojačanje, pa Anćeloti smatra da bi se isto ispostavili za Fornalsa, ako PSŽ pristane i plati ogroman novac za Alana.


Nema praznika za vredne paore – Portal NAŠE SELO\nNema praznika za vredne paore\nVremenske prilike u vidu niskih temperatura i mraza u aprilu uticale su i na proizvodnju povrtarskih kultura. Zbog hladnog vremena kasni sezona u povrtarstvu, kažu na poljoprivrednom gazdinstvu Krainov iz Čuruga, koje se bavi proizvodnjom povrća i u zaštićenom prostoru i na otvorenom polju. Za sada, kako ističu, slabo im ide prodaja rasade, a izvesno je dodaju još Krainovi da će imati i ekonomske štete u proizvodnji krompira, kao posledicu lošeg vremena.Poljoprivredno gazdinstvo Krainovih iz Čuruga dugo godina je u povrtarskoj proizvodnji, a ono po čemu će pamtiti početak nove sezone je kašnjenje vegetacije biljaka, zbog nepovoljnih vremenskih uslova.“Ova sezona je loše startovala, sve kasni, vreme je jako loše, hladno je. Ovde u plastenicima ložimo, a uveče pogotovu i preko dana, puno nas to košta, a ne možemo nazad. Trebali smo napolje nešto da rasađujemo, ne možemo, kiša stalno pada i hladno je i ne smemo biljke da iznesemo na otvoreno napolje. Videćemo šta će biti, ali kasniće dosta sve“, rekao je Toša Krainov.\nIlustracija: Propala rano posejana šargarepa\nGazdinstvo Krainovih posadilo je dva hektara pod krompirom. Kažu da je neizvesno kako će zbog nepovoljnog vremena opstati zasnovana proizvodnja.\n„U zadnjih desetak godina nije bilo ovako vreme. Uglavnom smo radili proizvodnju za ranije pristizanje za mladi krompir, a jedan deo za kasniju proizvodnju. Ove godine je sve pomereno, mart je bio lep, a april hladan i dosta je oštećeno i to što je niklo“, saopštila je Milica Krainov.\n„Povrtarske biljke su na ove niske temperature odreagovale različito sa različitim stepenom otpornosti od oštećenja od samo nekoliko biljaka do čak propadanja celog useva, što je recimo bilo na posejanoj mrkvi ili rotkvici koja je u potpunosti propala usled ovih niskih temperatura“, izjavio je dr Červenski.\nKako smo svedoci globalnih klimatskih promena, stručnjaci napominju da proizvođači moraju da investiraju u novu opremu i nove tehnologije proizvodnje i u cilju sprečavanja negativnog uticaja niskih temperatura i mraza po gajene biljne vrste. Izvor:https://www.rtv.rs/\nTagged mraz, povrće\nTaraš – skela na Tisi opet plovi\nMeštani Taraša nekoliko meseci borili su se sa velikim problemom, obustavom rada skele na Tisi, što im je otežavalo ratarske poslove jer se velike površine zemlje čiji su vlasnici nalaze na drugoj obali reke. Njihov problem je konačno rešen tako što je u funkciji brod tegljač. Motorni tegljač “Štrbac“ koji je zaplovio put Taraša, gde […]


<img align=left border=1 width=60 hspace=8 src=" http://www.dnevnik.co.yu/arhiva/04-02-2003/akt/CanakPonosno.jpg">Predsednik Skupštine Vojvodine Nenad Èanak ocenjuje da se uskoro mogu oèekivati parlamentarni izbori - 2004-06-28\nPredsednik Skupštine Vojvodine i lider Lige socijaldemokrata Vojvodine Nenad Èanak izjavio je da izbor Borisa Tadiæa za predsednika Srbije znaèi da se uskoro mogu oèekivati vanredni parlamentarni izbori u Srbiji.\n"Razborito se mogu oèekivati izbori za Skupštinu Srbije, s obzirom na to da je posle ove predsenièke kampanje vladajuæa koalicija u Srbiji u velikoj meri izgubila kredibilitet i mislim da ne može više kompetentno da vrši vlast", rekao je Èanak novinskoj agenciji Beta.\nOcenio je da su predsednièki izbori u Srbiji "tek poèetak" razvoja politièke situacije i da æe "tek sada sve opcije biti u igri".\n"Radikali neæe lako baciti niz vodu svojih 1,4 miliona glasova koje su sad dobili, veæ æe gledati da ih valorizuju kroz neke što hitnije moguæe izbore, kakvih æe sigurno biti", kazao je Èanak.\nOn je dodao da je "to je stvar koja obavezuje da se niko ne uljuljka u nekakvim slavljiva i proslavama, veæ da se vrlo ozbiljno porazmisli šta raditi na sledeæim izborima, jer ti sledeæi izbori, kojih mora biti do kraja godine, mogu doneti mnoga neprijatna iznenadjenja".\n"Vojvodina je pokazala da, kada se treba suprotstavljati totalitarizmu i fašizmu, ona predstavlja najèvršæe demokratsko jezgro u zemlji", ocenio je Èanak.


Štrajkovi očaja širom Srbije « Krize – Izveštavanje u kriznim situacijama :: Filozofski fakultet, Novi Sad\n« LGTB populacija na marginama društva\nProsvetni radnici ponovo najavili štrajk »\nŠtrajkovi očaja širom Srbije\nViše od 30 hiljada radnika iz 29 preduzeća od početka godine podiglo je svoj glas protiv nekorektni poslodavaca. U skoro svim preduzećima scenario je isti, privatizovane su, radnici mesecima ne primaju platu, a novi poslodavci ne izmiruju svoje ugovorne obaveze.\nRadnici Poljoprivrednog preduzeća „Graničar“ Gakovo štrajkuju već više od mesec i po dana, a Agencija za privatizaciju se još uvek nije zvanično izjasnila o sudbini ovog preduzeća. Radnici su zatražili od Agencije da obustavi privatizaciju „Graničara“, jer kako tvrde sadašnji vlasnik Đorđe Đukanović ne poštuje kupoprodajni ugovor, investicioni i socijalni program, radnicima doprinosi nisu uplaćeni od aprila meseca, a minimalna plata prima se sa zakašnjenjem.\nOni su, takođe, zatražili od lokalne samouprave da raskine ugovor sa preduzećem „Azohem“ iz Subotice, kojoj je dato 4 hiljade hektara zemlje u zakup, i svi prihodi idu u to preduzeće. Radnici strahuju da će privatizovano preduzeće propasti, jer dug premašuje već dva miliona evra.\nPredsednica Sindikata nezavisnost Anđelka Radić rekla je da su predstavnici Agencije za privatizaciju nekoliko puta bili u kontroli preduzeća, i da je obavljeno niz bezuspešnih pregovora kako sa Agencijom, tako i sa predstavnicima lokalne samouprave, ali da se još uvek niko nije izjasnio o njihovoj sudbini. „Na svakom sastanku su nam pričali istu priču, a ništa konkretno nisu uradili, i zato smo odlučili da jedan broj radnika blokira ulaz u centar grada traktorima, kao i da započnu štrajk u parku u neposrednoj blizini Skupštine grada Sombora“, objasnila je Anđelka Radić. Agencija je nakon poslednje kontrole preduzeća naložila vlasniku Đorđu Đukanoviću da najkasnije do polovine oktobra uplati treću ratu za društveni deo kapitala u iznosu od 626 hiljada dinara, i da ispuni sve obaveze prema državi, radnicima i preduzeću, a ukoliko se to ne ispuni ugovor o privatizaciji će biti raskinut. Đorđe Đukanović ni do danas nije ispunio taj zahev. „Agencija za privatizaciju ima svu potrebnu dokumentaciju i dokaze, sada je odluka samo na njima. Oni moraju što urgentije da donesu odluku, kako se ne bi nastavilo propadanje preduzeća i celog sela“, dodala je predsednica Sindikata nezavisnosti „Graničara“.\nSkupština grada Sombora na nedavnoj vanrednoj sednici jednoglasno je podržala zahteve radnika „Graničara“, a gradonačelnik Dušan Jović rekao je ranije da će uraditi sve što je u njegovoj moći kako bi se spasilo ovo preduzeće od propasti. Štrajkači su i pored obećanja gradonačelnika ipak odlučili da dok se ne vide konkretna rešenja njihovih problema ne prestanu sa štrajkom. „Mi ćemo nastaviti da štrajkujemo, i branićemo preduzeće i našu zemlju životima, ako treba. Nećemo dozvoliti da neko drugi obrađuje naše njive, niti da neko uništava sve što smo do sada radom stekli“, rekla je Anđelka Radić.\nU Srbiji su pre nekoliko meseci, štrajkovi bili svakodnevna pojava. Štrajkovali su radnici „Niteksa“ i „Građavinara“ iz Niša, „Jumka“ i „Zambera“ iz Vranja, „Kluz-Kozara“ iz Beograda, „7. juli“ iz Kuršumlije, „Livnice“ iz Topole, dok su radnici subotičke fabrike vagona „Bratstvo“ i „Medoprodukt“ štrajkovali glađu, kao i radnici „Neobusa“ iz Novog Sada itd. Oni su štrajkovali u krugu preduzeća, ispred Vlade i Agencije za privatizaciju, ali i na prugama. Neki su štrajkovali glađu, neki su amputirali sebi prste ili blokirali ulice Beograda i drugih gradova u Srbiji.\nSociolog Ljiljana Vranić rekla je da je „socijalni bunt“ posledica nezadovoljstva radnika koji nemaju izbora, pa im je jedini izlaz štrajk. „Nezaštićeni radnici, nemaju izbora i moraju da štrajkuju. To su štrajkovi iz očaja. Cene su otišle gore, plata nema, mnogi ne mogu u penziju, jer im nije uplaćivan radni staž, i to dovodi do ogromnog revolta i nezadovoljstva“, objasnila je Vranić.\nPoslednjih pet-šest godina sociolozi su najavljivali burna vremena radničkog nezadovoljstva. Procenjivalo se da će vrtoglavi pad standarda, loša privatizacija, hiperinflacija izazvati masovne štrajkove i socijalni bunt radnika. Sociolog Vranić smatra da je privatizacija preduzeća urađena u korist malog broja ljudi, a sada veliki broj radnika oseti te posledice, i dovedeni su na ivicu egzistencije. „Posledice neuspele privatizacije će tek da se osete. Prema nekim prognozama očekuje se da će do kraja godine i početkom 2010. Veliki broj radnika izaći na ulice“, ocenila je Ljiljana Vranić. Prema podacima Saveza samostalnih sindikata Srbije u periodu od 2001. Do 2008. Godine najviše su stradali poljoprivrednici, zdravstveni i socijalni radnici, a posao je izgubilo oko 400 hiljada radnika. Vranić smatra da ni radnički sindikati više nemaju ulogu koju su imali nekada u prošlosti, i da su radnici izgubili poverenje u njih.\nPrema istraživanjima, Srbija je po broju štrajkova u posednjih deset godina svetski rekorder. Oni predstavljaju planiranu, organizovanu i sinhronizovanu obustavu rada u potpunosti ili delimično, uz mogućnost organizovanja više nivoa prekida rada. Pravo na štrajk je zakonksi zagarantovano, i omogućeno je svim zaposlenima da ga koriste, a javna okupljanja se često održavaju kao znak početka obustave rada. Samo je 1989. godine bilo oko dve hiljade štrajkova, u kojima je učestvovalo oko milion radnika. Štajkovali su svi, od radnika, metalaca i tekstilaca, pa do prosvetnih radnika, lekara, studenata i vaspitača. Sociolozi prognoziraju da bi istorija mogla da se ponovi i ove godine.\nTags: Granicar Gakovo, preduzece, privatizacija, radnici, strajk\nOvaj članak je postavljen 12/11/2009 u 04:54, u kategoriju Štrajkovi i građanska okupljanja. Komentare na ovaj članak možete pratiti preko RSS 2.0 feed-a. Možete dodati Vaš komentar ili trackback sa vašeg sajta.\n25/11/2009 - 22:23\nTags: deca, prosvetni radnici, sindikat, školska godina, strajk, Zakon\nPosted in Štrajkovi i građanska okupljanja | No comments\nPregovori sa Vladom o visini zarada u prosveti za 2010. godinu kasne, i ukoliko do pregovora ne dođe do kraja novembra, prosvetni radnici će najverovatnije doneti odluku o štrajku, najavio je predsednik Sindikata obrazovanja Srbije Branislav Pavlović. Pavlović nije precizirao kada bi štrajk mogao početi, i ocenio da se Vlada ponaša bahato, jer nije ispunila [...]


TUNEL NA KORIDORU 5C BIT ĆE U OBA ENTITETA, GRADIT ĆE GA AUTOCESTE FBIH I RS | Hayat.ba\nDirektori preduzeća Autoceste Federacije BiH i Autoputevi Republike Srpske Adnan Terzić i i Dušan Topić razgovarali su u Banjoj Luci o saradnji dvije firme na zajedničkim projektima, među kojima je gradnja tunela "Putnikovo brdo dva"\nTunel se nalazi u okviru realizacije projekta dionice autoputa na Koridoru 5C, na pravcu od petlje Rudanka do međuentitetske linije.\nS obzirom da ovaj tunel jednim dijelom prelazi na teritoriju drugog entiteta, neophodno je urediti međusobne odnose, prava i obaveze preduzeća nadležnih za izgradnju, održavanje i upravljanje autoputevima – objavljeno je na internet stranici preduzeća Autoputevi RS.\nNa sastanku Topića i Terzića potvrđen je raniji dogovor da se kompletna izgradnja tunela “Putnikovo brdo dva” realizuje u okviru projekta izgradnje pomenute dionice i da dio troškova izgradnje na teritoriji FBiH snosi nadležno preduzeće – Autoceste FBiH.\nU narednom periodu očekuje se usaglašavanje detalja sporazuma – navode u Autoputevima RS.\nO detaljima realizacije ovog projekta bit će riječi i u narednom periodu, na sastancima sa čelnim ljudima distrikta – dodaju iz Autoputeva RS.


Kompanija Schneider Electric na novoj adresi u Beogradu - EkoForum\nBEOGRAD – Schneider Electric, lider u oblasti digitalne transformacije upravljanja energijom i automatizacije, odnedavno se nalazi na novoj adresi, na kojoj je sada i beogradska kancelarija Razvojnog centra ove kompanije.\nNove kancelarije nalaze se na Novom Beogradu, u zgradi GTC “Green Heart”, u ulici Bulevar Milutina Milankovića 11v. Sa ciljem da obezbedi najoptimalnije uslove za rad, istovremeno podržavajući koncept “Workplace of the future”, nov prostor zaposlenima pruža sve udobnosti modernog i inspirativnog radnog okruženja.\n“U novi poslovni prostor implementirana su najsavremenija rešenja Schneider Electric-a na polju elektroenergetskih instalacija i Building Management Sistema (BMS). Glavni cilj je bio da stvorimo ugodno radno okruženje, a istovremeno povećamo energetsku efikasnost prostora, koristeći mogućnost povezivanja svih instaliranih sistema na jedinstvenu ‘user friendly’, lako upravljivu softversku platformu, razvijenu od strane Schneider Electric-a, EcoStruxure Building Operations. Drago mi je da je ova promena, u ovako izazovnom periodu, generisala pozitivno raspoloženje među kolegama i želju da se što pre vratimo na svoja radna mesta”, istakla je Ksenija Karić, direktorka Schneider Electric-a za Srbiju i Crnu Goru.\nLuis D’Acosta, direktor Razvojnog centra ove kompanije, kaže da će kompanija nastaviti da osluškuje potrebe i želje svojih zaposlenih i u skladu sa njima kontinuirano modifikovati radni prostor. “Dugogodišnjom takvom praksom, Schneider Electric Razvojni centar je postao jedan od najpoželjnijih poslodavaca, kao i jedan od najvećih razvojnih IT centara u Srbiji. Trenutno zapošljavamo više od 900 inženjera koji rade na razvoju softvera koji omogućava upravljanje sistemima za distribuciju električne energije, a drago mi je da su nove kancelarije u Beogradu stvorile prostor i za otvaranje novih pozicija i radnih mesta u Razvojnom centru. Nastavićemo sa zapošljavanjem novih ljudi, budući da nam je u planu širenje tima ne samo u kancelarijama u Beogradu, već i Novom Sadu”, istakao je D’Acosta.\nSchneider Electric razvija savremene tehnologije i rešenja za upravljanje energijom i procesima na bezbedan, pouzdan, efikasan i održiv način. Predvodi digitalnu transformaciju upravljanja energijom i automatizaciju u domovima, objektima, data centrima, infrastrukturnom i industrijskom sektoru. Sa više od 180 godina istorije, kroz predanost i stručnost, nastavlja da ostvaruje inovacije na svim nivoima, sa misijom da bude digitalni partner za održivost i efikasnost.\nKompanija posluje u preko 100 zemalja širom sveta sa preko 160.000 zaposlenih.\nStari motori na izdisaju, baterije na čekanju


Početna » Energetika » EMS demantuje ministarku energetike\nPostrojenje EMS-a u vetroparku Čibuk / Foto: EMS\nEMS demantuje ministarku energetike\nNije tačno da EMS stopira Zakon o obnovljivim izvorima energije, kako je danas izjavila ministarka rudarstva i energetike. Mi, kao uostalom i JP EPS i Agencija za energetiku insistiramo na izmenama delova zakona koji mogu da nanesu nesagledive posledice po elektroenergetski sistem Srbije, navedeno je u reagovanju ove kompanije na optužbe koje je danas izrekla, gostujući na Televiziji Hepi potpredsednica Vlade i ministarka rudarstva i energetike, prof. dr Zorana Mihajlović.\nOptužbe iz MRE\nMinistarka je rekla da stopiranje Zakona o korišćenju OIE znači i stopiranje investicija, kao i da su promene u energetskom sistemu neizbežne, uprkos otporu i opstrukcijama. Takođe je istakla da su u izradi Zakona o korišćenju OIE učestvovala sva javna preduzeća u elektroenergetskom sektoru, predstavnici Privredne komore, nevladinog sektora, investitora…\n„Donošenju zakona prethodila je široka javna rasprava, u kojoj su učestvovali i EPS i EMS i sve što su rekli je u zakonu. Odjednom, imamo situaciju da ne žele da sprovode rešenja u čijoj izradi su učestvovali i da zakoni ne važe za njih. To su državna preduzeća i dužna su da sprovode energetsku politiku države. Ljudi koji vode preduzeća u elektroenergetskom i gasnom sektoru su ljudi prošlosti, koji moraju da shvate da energetika nije ista kao pre deset godina i da su opstrukcije nepotrebne. Ne možemo da živimo u prošlosti, već su nam potrebni ljudi za budućnost. Svet je u energetskoj revoluciji i mi moramo da budemo deo tog globalnog toka i da uvodimo promene u energetsku infrastrukturu, kako bismo bili energetski samodovoljni i nezavisni u narednim decenijama“, rekla je Mihajlovićeva.\nEMS, EPS iAERS insistiraju na kontrolisanom uvođenju OIE u energetski miks\nOdgovarajući na ove optužbe iz EMS-a podsećaju ministarku Mihajlović da „Srbija već ima ozbiljan udeo OIE u svom proizvodnom miksu, a EMS upravo insistira na integraciji novih stabilnih i upravljivih OIE. EMS, JP EPS i AERS insistiraju na pažljivom i kontrolisanom uvođenju neupravljivih izvora energije u proizvodni miks RS. Svi ukazujemo na činjenicu da se nijedna zemlja nije odrekla, a posebno ne preko noći, konvencionalnih, upravljivih izvora energije (u šta se ubraja i ugalj). O daljem načinu korišćenja uglja, kao važnog resursa kog Srbija ima, i kog se ne treba odreći, potrebno je da strateški razmišljamo i uz poštovanje svih ekoloških standarda“.\nMRE nije odgovorilo na dopise energetskih kompanija\nEMS štiti ugled kompanije\nPlanske investicije u prenosni system nisu kasnile\nPodsećamo da je Elektromreža Srbije već investirala 30 miliona evra iz sopstvenih sredstava u dva dalekovoda u Banatu koja će omogućiti integraciju vetroparkova snage 2,8 GW, koji su u različitim fazama priključenja. Da ne pominjemo druga ulaganja u prenosni sistem širom Srbije, poput potpuno novih trafostanica Bistrica, Vranje, Beograd… preko kompletnih revitalizacija postojećih objekata i izgradnje i revitalizacije dalekovoda. EMS je u prethodnih devet godina realizovao investicije u vrednosti od 330 miliona evra.\nŠto se tiče izgradnje prenosnih kapaciteta, pozicioniranje nekih od naših kapitalnih projekata izvršeno u regionima u kojima se očekuje intenzivna integracija obnovljivih izvora nije slučajnost, već su ti projekti i planirani tako da se dozvoli plasman energije iz ovih izvora prema potrošačima. Projekat BeoGrid 2025 direktno povezuje oblast južnog Banata sa potrošačima Beograda i Srema, dok će izgradnja novog dvosistemskog dalekovoda 400 kV od TS Jagodina 4 do regiona Kostolca ustanoviti još jedan koridor za prenos električne energije ka potrošnji u centralnoj Srbiji. Takođe, projekat Panonski koridor omogućiće evakuaciju energije iz Bačke ka centralnoj Srbiji.\nOd pohvale do kritike\nTransbalkanski koridor za prenos električne energije, projekat koji i sama ministarka Mihajlović često hvali, ali je očigledno na to sada zaboravila, predstavlja okosnicu razvoja naše prenosne mreže i vredan je oko 160 miliona evra. Kroz teritoriju Srbije on se realizuje kroz četiri sekcije. EMS je sopstvenim sredstvima finansirao, i pre vremena završio, celu prvu sekciju od Pančeva do granice sa Rumunijom, a druga sekcija će očekivano biti završena već ove godine. Završetak projekta očekuje se 2026. godine.\nTagovi: AERS, EMS, EPS, Ministarstvo rudarstva i energetike, MRE, Zakon o obnovljivim izvorima energije, Zorana Mihajlović\nPrevPRETHODNOGrčić podneo ostavku\nSLEDEĆESveprisutna energija – neboderi – vertikalne solarne farmeNext\nEMS od AERS-a dobio saglasnost o saradnji sa susednim prenosnim sistemima


Moskva navela uslov za saradnju s Velikom Britanijom - Sputnjik Srbija\n19:10 16.02.2019 Preuzmite kraći link\nMinistarstvo je ukazalo na to da se zamenik šefa ruske diplomatije Vladimir Titov na marginama Minhenske konferencije o bezbednosti sastao s britanskim državnim ministrom za poslove Evrope i Amerike Alanom Dankanom.\n„Sagovornici su razmatrali rusko-britanske odnose i mogućnosti rešavanja nagomilanih problema. Ruska strana je naglasila da normalizacija saradnje kroz dijalog zasnovan na uzajamnom poštovanju i ravnopravnosti nema alternativu. Izražena je spremnost za zajednički rad ukoliko rukovodstvo Velike Britanije koriguje neprijateljsku politiku prema Rusiji“, navedeno je u saopštenju.\nsaradnja, Ministarstvo inostranih poslova RF, Velika Britanija, Rusija


PROGNOZE EPIDEMIOLOGA: VEĆI DIO EVROPE ZA NEKOLIKO SEDMICA ĆE ZADESITI ITALIJANSKI SCENARIJ | Hayat.ba\nNeki od najboljih svjetskih stručnjaka koji prate širenje koronavirusa predviđaju da bi se veći dio Evrope za nekoliko sedmica mogao suočiti s naglim povećanjem broja slučajeva i situacijom sličnoj onoj u kojoj se našla Italija.\nMatematički modeli koje su epidemiolozi razvili za praćenje virusa pokazuju oštru putanju zaraze u Španiji, Njemačkoj, Francuskoj i Velikoj Britaniji. Španija, koja je u petak proglasila vanredno stanje, pokazala je zabrinjavajući eksponencijalni rast, kazali su stručnjaci. Sličan scenarij mogao bi zadesiti i SAD, ali predviđanje otežava nedovoljno rasprostranjeno testiranje. Jedan model, za Američku asocijaciju bolnica, predviđa najgori mogući scenario, ona sa stotinama hiljada smrtnih slučajeva.\nItalija je otprilike dvije sedmice ispred Velike Britanije i ostatka Evrope, istakli su stručnjaci. Promatranja epidemiologa pokazuju da se infekcija, ukoliko se ne kontroliše, udvostručava otprilike svakih peta dana, a zaraženi pojedinci u prosjeku mogu prenijeti virus na oko 2,5 osobe. To znači da bi zemlja poput Španije za mjesec dana mogla imati 25.000 zaraženih pojedinaca.\nStručnjaci za zarazne bolesti kažu daje moguće da se broj slučajeva na sjevernoj hemisferi poveća u martu, a zatim počne da opada, ako se koronavirus pokaže sezonskim, kao obična gripa.\nAlexander Kekule, njemački virolog koji predvodi Institut za medicinsku mikrobiologiju na Univerzitetu u Halleu, kazao da nije sve izgubljeno za zemlje koje se suočavaju sa naglim porastom oboljelih, piše Klix.


Godišnja Nagrada Milan Mladenović - Milan Mladenović\nGovoreći o razlozima osnivanja ‘Zadužbine Milana Mladenovića’, članovi Upravnog odbora Zoran Kostić Cane, Milivoje Petrović-Miško Plavi i advokat Nenad Milovanović objasnili su da je Zadužbina osnovana prema nalogu koji je u svom testamentu ostavila Milanova majka, Danica Mladenović.\nZadužbina je osnovana sa namerom da se autorska i lična zaostavština\nMilana Mladenovića sačuva kao celina i da se nameni za kulturne i humanitarne svrhe.\nMilanova Nagrada je regionalna i pravo da konkurišu za nju imaju autori sa\nteritorija svih bivših jugoslovenskih republika, za delo objavljeno između 30. juna prethodne godine i 30. juna tekuće godine, bez posebnih žanrovskih ograničenja.\nPredloge dela koja konkurišu za nagradu mogu podnositi autori, izdavači ili\norganizacije. Rok za prijave je otvoren od 15. aprila pa do 30. juna preko sajta Zadužbine Milana Mladenovića, na adresi https://www.milanmladenovic.com.\nČlanovi prvog žirija za dodelu Milanove nagrade su Zoran Kostić Cane, Vasil\nHadžimanov i Aleksandar Žikić.\nNa konferenciji za medije je takođe najavljeno da će do kraja godine Zadužbina objaviti i re-izdanje albuma ‘Angel’s Breath’ (1994) koji je Milan snimio sa Mitrom Subotićem Subom u Brazilu, kao i re-izdanje kompilacije ‘Kao da je bilo nekad’ (2002) na kome su poznati muzičari interpretirali pesme EKV.\nPrevPrethodna objavaArtan Lili dobitnici nagrade ‘Milan Mladenović’\nSledeća objavaRundek, Gile i Remi Članovi Žirija Nagrade Milan MladenovićNext


Snaga imunog sistema je ključ post-covid rehabilitacije - Lola\nMnoga istraživanja pokazuju da balansirana ishrana koja uključuje probiotike, te mikronutrijente poput, vitamina D, A, C, cinka, selena i polifenola koji stimulišu imunitet, može, kako umanjiti rizik od COVID-19 infekcije, tako i ubrzati oporavak nakon preležane bolesti. Nažalost, svi neophodni nutrijenti često se ne mogu obezbijediti kroz ishranu, te ih je potrebno nadoknaditi suplementima. Iz Hemofarma stižu savjeti za jačanje organizma u post-covid rehabilitaciji.\nIzlaganje suncu u trajanju od 15-30 minuta, tri puta sedmično je obično dovoljno za sintezu potrebnih količina vitamina D u organizmu. Pored toga, može se unijeti i pojedinim namirnicama (ribe sjevernih mora poput lososa, vitaminom D obogaćeno mlijeko i sl.). U zimskom periodu nema dovoljne sinteze vitamina D3 preko kože i potrebno ga je uzimati kroz hranu ili suplemente. Takođe, starije osobe su često u deficitu sa vitaminom D3, jer se starenjem smanjuje sposobnost organizma za sintezu vitamina D.\ncovid-19 hemofarm oporavak rehabilitacija\nKako bi zaraza virusom korona mogla da utiče na vid?\nNakon 15 dana na respiratoru porodilja iz Banjaluke Kristina Perać pobijedila koronu